
Ka Lama **Seng Khasi** 


“Kti rong sa\^ ha ka Jama ka pyni ia ka 
jing-shynrang ha ka jmglong brieu 
man-bnew u Ichun Khasi khara ha la 
ki hok ki riti la ha iing ne habar. Ka 
pyllun lieh hapdeng ka lama ka kdew 
ba ia ka pyrthei la seng ha ka hok 
bad ba u Khasi hi u wan sha ka pyrthei 
ban kamat ia ka hok. U syiar ha ka 
jing'kynih ba mth ka sngi ba shai ka 
pyrthei ba nangroi ba nangman ha la ka 
iongbriew ka longspah ban poi beit b^n 
poi biang ha la ka lynti ka syngkicn.” 







K.a Seng Khasi ka dei ka 
seng jong u Khasi hi baroh, 
kaba i^g ban pynneh ia la ki 
tynrai long-briew man*briew ha 
la ki jong ki niam ki riti kumba 
la buh ki longshwa ki manshwa. 
Ka ieng ruh ban wad ia ki lad 
ka jingstad kumno ba ka jaid 
bynriew la jong kan kiew sha- 
phrang ha la ki nongrim jong 
ka niam ka rukom kum ka jaid 
bynriew kaba don la ki hok ki 
riti bad ka jaid bynriew kaba 
Tip briew Tip Blei. Ka jing- 
lehrain bad ka jingsngewrem 
ban phla ia kiei kiei kiba dei 
bad kiba long la ki jong— la ha 
ka niam lane ha ka rukom, ka 
mih na ka jingbieit bad jing- 
tlot kumba la thoh u Rangbah 
Sib Charan Roy ha kine ki 
ktien:— 

“Ngin num lah ban ieng 
skhem ha la ka jong naba 
ngim wad ia la ki tynrai ba ngi 
dei kiei. Kat uba man un shu 
ong, “Me u pap bad u bieit”. 
Ynda la klet la klet la ka tynrai, 
ngin sa shu kum pyubud bad 
sa ong noh ialade, “N^ ki bam 
don tynrai shisha kein,” bad 
hangta ngin sa ohg shi syndon^ 


“Shi ka riew hyndai kaba da 
ymtip ei ei eh. “Na kane 
kein yn sa mih mynta ka kulmar 
haduh kum kane baroh, haduh 
ban da buhrieh noh la ka hok, 
bad bret noh ruh, hana, ioh 
rkhie bein kiba mynta; hangm 
yn ia kup baroh sada ki jain 
ia pan, kum u bula, kynthei 
shynrang ruh ym ia ithuh shuh”. 

Kane ka Seng jong ngi kam 
dei ka Seng ba dang sdang 
thymmai ban ialap la kano 
kano ka niam lane ka rukom 
thymmai u Khun Khasi KJhara» 
hynrei ka dei ka seng jong ki 
long-nyngkong man-nyngkoM 
hi bad ka bud ia kaei kaba maki 
ki la pynseng nongrim ia ka jaid 
bynriew jong ngi. Kumba u 
Khun Khasi u la ju don la ki 
seng naduh 'hyndai* hynthai^h 
la seng ruh la ka niam-muluk 
niam-jaka, ka niam-raij, ka 
niam-hima bad ka niamkur ka 
niam kha ban neh la ka dur 
long-briew ka dur long-blei. 

Ha kane ka rta mynta, kat 
shaba ngi phai (khamtam hang- 
ne hapoh t dap da ka $ha- 
ioM bad jah burom. Shibun 
la Idiein ba baroh kaba dei la 



ka jong kum kaba poh dor 
suda hynrei la — i kumba la shu 
ia kner lut da ka jingkhyllew 
artat ia kaei kaei kaba dei ka 
jong u nongwei u nongar. Na- 
duh kulong kuma, u Khasi 
nalor ba u la don la ka niam 
ka rukom, u la don ruh la ka 
jong ka put ka tern bad ka shad 
ka kmen. Kynmaw ba: — 

“Jingshai ngi wad sawdong 

pyrthei, 

Jingshai la-jong ngim tip ei-ei”. 

Ha kane ka shad Niam, ka 
shad Suk Mynsiem kaba 59 
ha Lympung Weiking jong ka 
sor Shillong, ha ka 13, 14 bad 
15 tarik une u bnai laiong 1969, 
nalor ba ngi mane ngi dem ia 
lagU Blei U Trai Nongthaw U 
ba a ri la sumar ia ngi shilynter, 
ngi kynmaw ngi nguh don-bu- 
rom ruh ia kito baroh ki nong- 
lamphang kiba la sdang ia kane 
ka shad ha ka snem 191 1 kumba 
ki thoh ha kata ka por kumne — 
“Ha U Nai laiong, 191 1 ha ka 
14 bad 15 tarik ngi la lah ban 
pynlong ke Shad Seng Khasi 
kaba la syrtok ka jinghun, 
Shynrang , Kynthei bad ^yn- 
nah baroh”. 

Kumba la ong, Ka Sen^ 
Khasi kam dei ka mar kynti 
jong u no u no lane kano kano 


hynrei ka dei ka jong ngi ka 
jong phi shi tyllup ka ri ban 
pynjan pyiijanai sha la ki niam 
ki rukom Khasi, sha la ki long- 
nyngkong man-nyngkong kiba 
long ki nongsei ia ka long ryn- 
ieng ka long rta, ia ka jaid byn- 
riew Khasi hi. Ha kane ka 
kot phin shem ki jingthoh kiba 
dei shaphang ka Niam ka Ru- 
kom bad ka A-kor Khasi kiba 
long kum ka jingkyrsiew ban 
pynsah ia kiei kiei baroh kiba 
bha kiba la buh bad pynkhamti 
ha ngi da kitai kiba la ioh ia ka 
sngi nyngkong u bnai nongkong. 
Ki jingthoh ki ban pynkyndit 
bynriew kumba la thoh u ^ng- 
bah Radhon Sing Berry ha ka 
kitab “Jingsneng ki Tymmen” 
ha kaba la ong: — 

“Ko kur ko kha ba ha ing ba ha 

sem, 

Kiar na ka pat kynsha ha it ha 

them; 

Ha ka riam ka pah u kamon u 

kadiang. 

To sian to nangsharai lade kyn- 

diang; 

Tang sah ka hok ha khmat U 
Blei ba thaw; 
Naduh mynta phin kyndit phin 
kynmaw”. 


1 



“KI TYNRAI KA SENG KHASI” 

(La sot na ka jingkren u Rangbah Josing Kharkongor 
kaba la kren ha ling Sengkhasi, Mawkhar ha ka Z3.ll. 69 ) 


Ki rangbah nongpyniaid kam, 
ki para kur para kha, kynthei, 
shynrang. 

Ngi dang shu ia iohsngew 
myntan, mynta ha kanekasngi, 
kane ka seng jong ngi ha 
Mawkhar ka la dap 66 snem ka 
rta. Ngi sngewburom ia kane 
ka sngi, ha kaba hapdeng ki 
shibun ki jingeh, pynban kane 
ka seng ka la iai neh ka ia iai 
sah bad ka la nang skhem katba 
ki sngi ki la nangiaid. 
Haba ngi ia lang kumne, kaba 
nyngkong tarn ngi sngew, ngi 
kynmaw ieit ngi kynmaw bu- 
rom ia kite baroh kiba ha shua 
jong ngi namar ka jingiohi 
Jngai bad janai jongki ha kaba 
ki la buh nongrim ia kane ka 
seng khnang ba mangi ki long- 
dien ki mandien ngin ia ioh 
ka lad ban ia nang ban 
ia kynduh bad ban ia syllok 
lang hangne para kur para kha 
man la ka sien man ia ka teng. 
H’oid, ka Seng Khasi ka la don 
lypa naduh ba sdang ka pyr- 
thei Khasi hi. Ka la iai sah ka 
la iai long na kawei ka pateng 
sha kawei pat, na kawei ka rta 
sha kawei pat. Hynrei ha ba- 
roh kitei ki por, imat, ka Seng 
Khasi ka la sah kum ka seng 
ha la ing la ing, ha la kur la kur 
bad kham pateng , hapdeng ki 
meikha bad ki khunkha, ki 


shnong ki thaw bad ki shong 
ryngkat .sah ryngkat. Ym ju 
la don ruh ka sngi lane ka iia 
kaba thikna ha kaba ki meikha 
bad ki khunkha kin ia kynduh 
ban iasneng ban iakraw ban 
ia kyrkhu ban ia kyrdoh. Ka 
Seng Khasi ka la long bad ka 
iakynduh tang haba don ka 
nguh lei-ing ka nguh lei-sem, 
tang ha ka jer ka thoh, lane 
tang haba don ka ai-kpa ka 
shim kni lane tang haba don 
ka thang-iap ka thep mawbah 
bad kiwei kiwei ki kyrdon kiba 
kum kita. Ym ju la ia tip lypa, 
ym ju ia thikna lypa ha u bnai 
aiu lane ka por aiu yn ialum 
yn iaioh ia kita. Pynban la 
katta ruh, jai-jai hin-hin, ka 
long kur ka long kha , ka shong 
ryngkat ka sah ryngkat ka la 
laid beit ka la laid ryngtih kum- 
ba la ong, na kawei ka spah 
snem sha kawei pat ka hajar 
snem. 

Mano kein ba la buh ia ki 
ain long kur ia ki ain long kha, 
ia ki ain shong ryngkat sah 
ryngkat bad ia ki hukum ka 
jingtip Blei ka jingtip briew? 
La iathuh pateng la pateng ba 
kiba nyngkong eh na ngi, ki 
ia iadon, ki la ia shong dorbar 
ryngkat ka sngi ryngkat u bnai, 
ryngkat ki mrad ryngkat ki 
sim, ryngkat ki laiphew jing- 



thaw baroh hapoh ka jingpyn- 
iaid U Blei U Nongbuh U 
Nongthaw. ' fa kata ka dorbar 
la tip kum ka Dorbar-Blei. 
Dei hangta ba la rai, ba ka sngi 
kan mih mynsngi bad kan sep 
mynmiet, ba u bnai un mih bad 
un sep ha ki 29 bad 30 sngi. 
Dei ha kata ka dorbar ba la rai 
ba u slap un hap ha ka por 
lyiur bad un rang ha ka por 
tlang bad kumta ter-ter, ka 
Iyer ka um ka khyndew bad ka 
ding, II maw bad u dicng bad 
baroh ki jaid jingthaw ki jaid 
jingdon kin trei hok kin pyhdep 
hok ia la ka kam ba kin tip la 
ka niam ka niam, ka riti 
riti, ka dustur dustur. 
Dei ha kata ka dorbar ba 
ia u bynriew Khasi la hu- 
kum ban tip ia ka ain longkur 
ia ka ain longkha, ban tip ia 
ka hukum tip briew ia ka hu- 
kum tip Blei bad ban tip ia ka 
ain shong-ryngkat sah-ryngkat. 
Naduh kata ki longshua man- 
shua jongngi ki la im bad ki 
la bud na ka rta sha ka rta, 
na kawei ka hajar sha kawei 
ka haja’r snem ia la ka riti, ia 
la ka niam kumba la ai pateng 
kitei ki long-nyngkong man- 
nyngkong. 

Pynban mynta dang tang 
khyndiat snem, dang tang shi- 
khaprip khmat ka por ha khmat 
ki por ba ki longshua long-ngi ki 
la im, bad ki la pynlong briew 
iangi, bun bun na ki para kur 
para kha jongngi ki la long 
kumba ym don shuh ka bor 
sngewthuh ba la i kumba kin 
klet ia la ki nongsei rynieng 
nongsei rta, la i kUmba kim 


khein kim salia shuh ia la ka 
Tynrai kaba ki Mei ki Pa na 
dph nyu^opg ki la buh bad 
ai pateng ha ngi ki long-dien 
ki man-dien. 

Namar kitei ki jing-ima ki 
jing-ishyrkhei kiba la wan rung 
ha ki para kur ki para-kha, kine 
kiba ha shuti jongngi ki la ia 
kynduh lang bad ki la ia rai da 
kaba ki la buh nongrim ia kanc 
ka seng -kane ka Seng Khasi 
ha Mawkhar kaba ngi ia ioh 
mynta. Ha kane ka seng la 
don jingkyrmen pat, ba ngin 
ia kynduh biang para-kur para- 
kha, ban ia kynmaw ieit ia kyn- 
maw burom iaia ki mei ki ‘iaw, 
ba ngin ia niewkor ia la ki long- 
shua ki manshua kiba la kha la 
pynlong briew ia ngi naduh 
mynbarim ban tip bad ban tieng 
ia la U Nongthaw bad ban im 
tang ha ka lynti ka hok. Ngi 
dap namarkata, da ka jing- 
sngewburom kaba khraw ia 
kine ki long-shuwa jongngi 
namar ki jingiohi lypa bad ba 
kynsai jong ki. Ym don kano 
kano ka jingsiew kylliang kaba 
dei biang kaba ngi lah ban siew 
iaki, lait tang ka jingkynmaw 
ieit kynmaw burom ia ki bad 
tang ba ngin leh ia kaei kaei 
kaba ki kwah — kata ban 
tip ia ki ain long ing ki ain 
long sem, ki ain longkha ki ain 
long-man ki ain shong ryngkat 
sah-ryngkat bad ban long baro- 
bor kiba tip bdew bad kiba 
tip Blei. 

Kiel ki tynrai ka Seng Khasi ? 
Kihe ki long kiba ngi la jp tip 
hi bad ju iohsngew fada ha la 

ing la ing Ian? mynla ha kino 
ki sngi ha ki kot bad ki jingthoh 
ba la buh da kane ka Seng. 
Kiba kongban 'na ki, ki long 
kine; — 

Kaha iiyiigkwg: Ka dei ka 
Seng ha kaba ki kur ki kha kiba 
dang bat dang bud ia ka ain 
longkiir ia ka ain Jongkha kat 
kumba la buh ki longshua man- 
shua kin ioh iulang ban ioh ia- 
kren, ban ioh ia syllok khnang 
ban pynkhlain ia ka jingrakhc 
ia kitei ki ain khein kur khein 
kha. 

Kdha or: Ka dei ka Seng 
ha kaba u kur u kha un iaiang 
un iakynmaw bad un iaiap ba 
ka jingthmu jong ka jingwan 
longbriew ha kane ka pyrthei 
ka long ban kamai ia ka hok. 

Kaha hti: r Ka dei ka Seng ha 
kaba ngin ioh iakynduh ban ia 
syllok bad iaiap ha ki kuf ki 
kha ba ngi dei ban long kiba 
lip briew bad kiba lip Blei bad 

Kaba i'nvv.' -Ka Seng ha kaba, 
kyndong ngin ia kynmaw ba U 
Blei U long U Trai bad U Kyn- 
rad halor jong ngi kumba U, 
U long U Nongbuh U Nong- 
Ihaw. 

To ngin ia peil khyndiat ia 
kalei kaba nyngkong. La ong 
ba ka dei ka seng ha kaba ki 
kur ki kha kiba bal kiba bud ia 
ka ain long kur ia ka 
ain longkha kat kum ba la 
buh ki longshua manshua kin 
ioh ka lad ban ia kynduh lang 
ban jakren ia pyni lang kumbo 
ba ngi dei ban njewkor, ri khuid 


ia kita ki ain. Kane hi i-mat, 
ka dei kawei na ki tynrai kiba 
donkam lam kiba don hakhrhat 
Jongngi ha kane ka sehg. Ha'bd 
ngi pyrkhat ia kine ki ain Jipg- 
khein kur jingkhein kha kiba la 
ai hangi da ki long-shua, ngi 
dei ban sngewthuh haduh katno 
kane ka ain jong ngi ka long 
kaba don nongrim, kaba khuid 
bad kaba skhem. Namar, la 
iathuh palcng haduh ha ngi 
mynla b.i naduh nyngkong 
hi U Blei U la thaw lypa 
shibun ki kur shibun ki 
kha. Kata ka mul ba 
naduh nyngkong hi ka rukom 
khein kur ka rukom khein kha 
jong ngi ka la long kaba khuid 
bad kan iai long ruh kaba khuid 
shilynter, lymda ngi shah ba 
yn kit noh ka Iyer lane rong 
noh ka um ia ki jingmut ki 
jingpyrkhat jongngi ; lane lymda 
yn ailad ia u ‘mihngi’ u 
‘Sepngi’ ban wan rung ban wan 
bsut bad synshar ia ka long- 
iing ka long-scm jongngi. 

Kumba la ong, ngi dap da ka 
jingsngcwburom kaba haduh 
katta katta ia kito kiba ha 
shuwa jongngi kiba la buh 
nongrim ia kane ka Seng Khasi 
-kane ka ing Seng Khasi ha ki 
nongrim tynrai jong ka, ha kaba 
ngi ioh lad ban ia kynduh bad 
iukren lang kumne. Ngi lah 
ban pynpaw ia ka jingsngew- 
burom kaba dei biang iaki da 
kaba ngi tip ngin bat ia kane 
ka ain khein kur’ khein kha 
kum ba la bat la bud da ki 
longshwa manshwa bad ban 
iaiap pynkynmaw lem ruh ha 
ki para kur ki para kha, ki 
marjan ki marpa, ki shong- 

ryngkat ki sah-ryngkat, kiba 
ym shym la ioh ka lad ban ia- 
don Jang hangne. 

Ngin ia kynmaw ruh ba haba 
don ka iapoikha ka iapoiman, 
ki longshua ki la ju hikai ban 
duwai kyrpad ia U Nongbuh U 
Nongthaw, ia u thawTang-ka 
‘iawbei ban kyrkhu ban kyrdoh 
ban poi sha ka Jinglong bha 
ka jinglong miat ia kita ki ar- 
liang kha ki arliang kur. Ban 
bteng ka long meikha ka long 
khunkha, ban sah ka nam ban 
sah ka burom u pa u nongkha 
bad ki khun ki soh ki syntiew. 
Khnang ba ngin kynmaw im- 
sngi ia kane, ki longshua jong- 
ngi ki pyni tyngeh ban leh ia 
kita kita bad ban nym leh ia 
kita kita. Don bun kiei-kiei 
kiba iadei ban pynkynmaw ia- 
ngi shaphang kane ka tynrai. 
I^n myntoi iangi lada ngi ia 
pyrkhat lang hangne khnang 
ban lait khnang ban suk, khnang 
ban bha ka long -ing ka long- 
sem, shaphang ba ki longshua 
jongngi ki la pynskhem ia ka 
ain, ba ka jaid ka kur ka dei 
ban sah ban bud na ka liang 
ka kmie. Lada kane ka wallam 
jingbha lane jingsnitw ha ka 
longkur ka longkha jongngi, ka 
long-ing ka long-scm jongngi 
bad ka shong-ryngkat sah- 
ryngkat, lehse don na ki long- 
dien hapoh ka jingpynthame 
kiwei pat ki jaid bynriew, ba 
kin iadon la i jingmut jingmut. 
Hynrei lada ngi kren da kaba 
pyrkhat shimat armat, ym don 
napdeng jongngi hangne ki ban 
sngewthuh bakla. Hynrei ngin 
iohi ia ka jingstad jong ki long- 
shua jongngi ba ka long ka 


bym lah ban thew ha kaba ki la 
pynjari ia kane ka ain hiar pa- 
teng. Shisien ong, sngew kuw 
ban ong, ba lada ki long-shua 
kim shym la pynkhamti ia ka 
long-ing ka long-sem ka long- 
kur ka long-jaid ha ki kynthei, 
ym lah batai lada ka jaid byn- 
riew Khasi kan dang sah pat 
haduh mynta. Ha kine ki por 
ka pyrthei hi baroh kawei ka 
ialeh ban pynlong wat da ka ain 
ba ki kynthei ki dei ban ioh 
ia kajuh ka hok ia ka juh ka 
jinglaitluid ryngkat ryngkat 
bad ki rangbah ha ki shibun 
kiei kiei. Sngewsarong ia la ki 
longshua ba hangi te, ia kane 
la lah ai lypa. Ngi lyngkot ka 
jingmut, ngim lah mutdur, tip 
kan jia aiu mo, lada ki kynthei 
ki bym pat ju ioh ia ka mon 
laitluid kum ki rangbah ha 
kiwei pat ki bynta jong ka Ri 
kin sa ioh, bad ha ka juh ka por 
ki khun te ym dei ki jongki, ka 
ing te ym dei ka jongki? Ia 
mangi hi, ngim donkam ban 
pyrkhat, ngim dei ban tieng, 
namar ngi la san la rangbah la 
biang, kumba ngi la ioh ia kane 
ha ka rukom kaba paka naduh 
ba sdang ka pyrthei. Don kiba 
pyrkhat ba lada ki kynthei kin 
ioh ia ka bor laitluid, tip kan jia 
kumno ha ka long-briew man- 
briew ha ka shong-ryngkat ka 
sah ryngkat. Namar lehse ka 
don ka jingshisha ba ha ki katto 
katne ki bynta, ki kynthei ki 
long kiba kham tlot ban ia ki 
rangbah. Lehse na kita ki 
jingtlot, na ka jinglaitluid ki 
lah ban poi sha ka kylla lait Ian 
bad ka lah ban long ba ha ki 
bunsien bunteng kin nym poi 
ing kin nym poi sem. Ha ngi 

te kan ym jJa kumta da lei-lei 
ruh. Ai ba ki kynthei kin ioh 
lut ia ka mon laitluid ai ba kin 
trci kin kha-ii, kin korbar bad 
kin kiew shaneng bad kham 
shaneng ryngkat ryngkat bad ki 
rangbah lane kham palat ban 
ia ki, don kawei kaba teh ka 
ban wallam ia ki baroh sha ka 
bor ban pyrkhat ba dei ban poi 
pat kloi sha la ing katba lah; 
namar ka ing ka dei kajongki, ki 
khun ki dei ki jongki bad baroh 
ka long ing ka long sem ka dei 
ka jongki kumba la pynkhamti 
ha ki naduh ki longshua ki man- 
shua. Shim noh pat ia ka 
jinglong trai jongki ia ka ing 
ia ka jaid kata ia ki khun, shep- 
tieng ba lehse tang duna jing- 
pyrkhat khyndiat ioh mih pyn- 
ban sa ka jingong, “Leit leh aiu 
sha ing haba ei-ei ngam don”. 

Yn iohi ruh ba don ka dur 
Blei kahok Blei ha kane ka ain. 
Shua ba ngin mih long briew 
sha kane ka pyrthei la sain dur 
la sain mynsiem iangi ha kpoh 
1 mei tad haduh u ’nai 9 u ’nai 
10. Aiu i mei i leh, i mut bad 
i pyrkhat katba ngi dang don 
ha kpoh jong-i, kumta ruh ngi 
leh ngi pyrkhat bad ngi ioh lut 
ia kita ki jonglong kiba i mei i 
la ioh. Ynda ngi la mih long 
briew ha ka pyrthei, ka jinglong 
babha lane ba sniew ngin sngew- 
thuh ba ngi long kham bun 
eh kumba long hi ka kmie. 
Dei na kata ka daw, ngi iohi- 
ba don ki kur ki jaid jongno 
jongno ba ki briew ki ju iaiap 
ba ki long ki jaid kiba stad ba 
pawnam lane kiba kumta 
kumta. Ym imat ba don jing- 
kylla lane jirlgpher na kata ka 


jaid jinglong kumta pdteng la 
pateng, kam pher (ada ha kita 
ki jaid lane ki kur la wan long 
kpa da kino-kino. Dei ki ruh 
namar kane ka ain ba ym jU 
kham don napdeng ki Khasi 
jongngi, ki ban kylTa 'kharlieh 
kylla ‘khariong, pynban la jan 
baroh kiba ia wan na shabar 
ban iashong iasah ha kine ki 
lum, ki kylla Khasi artat. 
Haduh mynta la shitom ban 
niew lut ia ki dkhar kiba ia wan 
kylla Khasi kum ki kharbangar, 
kharnaior, kharlor, kharbud- 
nah, kharsohnoh, kharkongor, 
kharmujai, kharbuli, kharsati, 
kharpor, khar-akor, khar-rngi, 
kharbithai, khar-raji, kharkaji, 
kharsyntiew, khar khar khar 
lane dkhar dkhar dkhar bun 
bun bun ki ‘khar,’ 

Kaba ar pat: ka tynrai ka 
Seng Khasi ka long ba ka dei 
ka Seng jong kita kiba bat kiba 
bud ia ka jinghikai ki long 
shua shaphang ba ka ‘‘Ka jing- 
wan longbriew ha kane ka pyr- 
thei ka long ba ngin kamai ia 
ka hok”. La ong ruh, ‘la kha 
hok ianga ha kane ka pyrthei, 
kumta ruh ngan leit hok sha 
la U Nongthaw’. Te ban nang 
ban long kita kiba kamai hok, 
kita kiba kamai ia ka hok, ki 
longshua jongngi ki la hikai 
iangi kumnc ban kynmaw ba 
don tang Uwei U Blei U Nong- 
thaw U Nongbuh bahok Uba 
la don naduh ki por kiba ka 
bor pyrkhat briew kam lah tip 
kam lah ngam kam lah mutdur. 
Une U dei hi U Hok, U dei hi 
Ka Hok. Une U long Uba khuid 
Uba lieh, Uba suba bad U bym 
don jingthohbria, Um ju tynjuh 

namar Um dei Uba arsap. Ban 
ong ba U Blei U tynjuh, ym 
don nongrim ei-ei namar U 
long Uba tip lut Uba iohi lypa 
hangno ngin liat hangno ngin 
ur namar Um dei Uta Uba 
kwah iangi ban hap ha ka jing- 
jynjar lane jinglanot. Ka jlng- 
kwah bad ka jingthrahg jong U 
ka long ba ngin khuid bad ngin 
hok kumba ma U hi U long. 
Une kein U Blei, Uba long U 
Nongsynshar ha ka hima ka 
hok. Ah ! ka long kaba sang 
ba ngin ong ba U Blei U la 
pynkha iangi ha ka pop kujnba 
don kl nongwei iaid wir shet 
pyrthei kiba hikai kumta. 

Marshiliang na U pat, la 
iathuh ba don u ksuid.' Une 
u long u baiong uba pop. uba 
arsap uba arphong, uba thok 
uba klep bad u long uta u nong- 
synshar ha ka hima jong ka 
jingsniew, ka sih ka sang. 

Hapdeng jong kine ar, don 
pat sa u Syiem shiteng bneng, 
uba long ruh shiteng blei shiteng 
ksuid. Ka jaka shong jong u 
ruh ka don ha marshiteng lynti 
na ka hima ka hok sha ka hima 
ka pop. Une te um ju trei umju 
ktah, um ju bthah iangi ban leh 
hok bad um ju pynshoi ruh 
iangi ban leh pop. Um ju rep 
um ju riang, um don ka syn- 
shar um don ka kh^ar, hynrei 
u shu shong u shu ap bad a p^it 
hangno ba don kiba thok kiba 
tuh kiba klep. U . tang shu 
iohi ia kum kita, u ruh mar- 
kumta u knieh noh na - ki < da 
kaba ong artat,‘'Ai noh shanga 
nama^ katokam dei ka jongphi, 
bad hamar ba phi tam^'ti tarn 


’tien, ngan hap shim ruh naphi 
bad ka kuna ka sut”. Dei na 
kata ka daw ba ki long shua 
jong ngi ki da khang raimaw 
raidieng ban pytirung ha ing ia 
ka mar ioh-ei, ka mar tuh ka 
mar thok lane kano kano ka 
kamai bym hok. Dei ruh kum- 
ta ba ym bit ban kren thok krcn 
&ih kren sang lane kano-kano 
ka kticn bym shong-blei ha ing. 
Shisien ba ngi la kum pynrung 
hapoh ing ia kine, ngin hap 
siew ka baisut kaba kliia sha 
u syiem shiteng bneng. Tuh 
kawei ka shatri, ngin jah sa 10 
tylli la ki jong, thok khyndiat, 
klep khyndiat, ngin hap siew 
ka baisut kaba kham palat ia 
kata, lada ha ka liang ka leit 
ka wan. ka kamai ka kajih lane 
kaba kham khia ka baisut ha 
kaba ki khun ki kti ki para ki 
pyrsa kin siew da ka nong- 
kyJliang kaba kthang katta 
katta, kum ha ka burom ka 
akor kaba yn nym lah shuh ban 
khyllie lane thied da ka pisa, 
katno katno ruh. 

Shuh-shuh, kano kano kaba 
ngi pynkhein pyrshah ia ka ain 
long ing ia ka ain long sem, ka 
ain long kur ka ain long kha, 
lane ngi Ich ia kano kano kaba 
long pyrshah ia ki shong ryng- 
kat ki sah ryngkat, kata ngi 
la lum ia ka pop ha la ing, ngi 
la wan ai bynta ia ka jingtim 
ia la kiba ha ing ha sem, ki 
khun ki kti ki para ki pyrsa. 
Haba ngi bat khuid pat ia ka 
ain long ing ka ain long sem, 
ka ain long kha ka ain long man 
bad ka jingiatrei lang ban poi 
sha ka jingbha hapdeng ki 
shong ryngkat ki sah ryngkat. 

kata ngi la kamai shisha ia ka 
hok. 

Mut bha leh bha shibynta 
ha ki para kur ki para kha, 
kumta ruh yn sa mut bha yn 
sa leh bha iangi 20*30 bynta. 
Namarkata, trei tang ia kaba 
hok, leh tang ia kaba hok, bada 
kumta ngin lum ruh ha ing tang 
ia ka hok. Kane kein ka dei 
ka Tynrai jong ka ne ka Seng 
Kh'isi, ha kaba baroh kiba ia- 
lum ha ka, kin bat kin bud. 

Kaba lai : Ngin ia pyrkhat 
pat mynta khyndiat ia ka 
bynta kaba lai jong ki 
tynrai. Kane ka long “Ka 
jingtip kur ka jingtip kha, 
ka jingtip briew bad ka jingtip 
Blei”. Tip kur tip kha — ia 
kane la kynthup bad la ong 
ruh mynhynne ha kaba myn- 
nyngkong. Ki long shua ki la 
ong ia ngi ba ngi dei ban long 
kiba tip la ka kur kiba tip la ka 
jaid, kiba tip ba don ki meikha 
ba don ki khunkha, kiba tip 
kein ba don u thawlang, u 
nongkynton u nongphira, kiba 
tip kiba burom ia U Suidnia u 
rijied blei naduh basdang ka 
long bynriew buh bynriew ki 
Khasi. Ym shim la bakla pa- 
teng la pateng ba ka mei dei ka 
longkurbad u pa u nongkha. 

U pa ha ka por ba u mih na 
ing ka kmie ban leit poi kha, 
la jn ong ba u mih liet ing briew 
— kata ba un leit shong sha ing 
ki briew. Ha kata ka por ka 
kmie ka sneng ka pynl ia ii ba 
u del ban kynton ban phira ban 
thung soh ban thung kait ha 
kata ka ing kaba un leit khnang 


ba' u ’pa II ba wan ^ha ing .Huh 
Un leh.ia kajuh ka kamram da 
ka akor bridW' bad ka burom 
Blei. KhaddUh pat ynda u la 
biang u la dep la ka kam, ha 
kata ka ing ki khun,' ka •shyteng 
kaba long ka nohwet kailsyrl- 
ngiew oongu, kan wan phai 
biang sha la ing sha la ki kur 
sha la ki jaid. la kibe kiei-kici 
ki longshua ki la buh ban long 
ka ain, ka fiti ka niam, khnang 
ba ngin long barobof kita kiba 
tip kur bad kiba tip kha. 

Kumno pat haba ong ba 
ngin long kita kiba tip 'briew 
bad kiba tip Blei. Ban sngew- 
thuh khyndiat ia kane ksa jing- 
mut jong ki long-shua, ka la 
kum pynpyrkhat iangi ban bi- 
shar ia kiei-kiei kiba don kiba 
long sawdong jongngi man la 
ka sngi. Bluit tang shu kha 
briew, kynjai ka dur blei ka 
main blei namar la kha hok na 
ka mei bahok u ' pa bahok. 
H’oid u khyilung upynpaw ia ka 
main blfei bahok, hynrei ha 
kajuh ka por u pynpaw ruh ia 
ka jingbymtip briew. ia kata 
ngi ju iohi ba tada iehnoh ia u 
marwei, u lah ban thang ialade 
ha ka ding, u lah ban noh 
ialade hapoh um. Lada un ioh 
ia u-khaw un ktaid lut lane 
un theh lut. Lada u ioh'ia ka 
tari u lah ban ot ia lade. Ym 
imat ba don kano*kano ka dak 
jihgtip briew ha u. Pynban 
kumM ki long shua jongngi 
ki la hikai iangi ban long kil^ 

tip bi^ew, ngi' ruh jai ...ngi 

hikai ia u knyllung ia ki long- 
dien ba kin Jongl kibd tipbriew 
bad ban kiar na kita kiei-kiei 
ki jin^bym tipbriew. ' 

Bad namar ba ia ngi la ong 
ruh ban long kiba tip Bl^i, 
kumta ruh la maham ba ngin 
nym leh ia kiei kiei ki bymdei 
la haba paw lane haba rieh 
namar dei ban long kiba tip ba 
U Blei Uba iohi iangi haman 
la ki por ha man la ki jaka. 
Da shisha ngim lah ban long 
kiba tip Blei lymda ngi long 
kiba tip briew, lane ban long 
kiba tipbriew lymda ngi long 
kiba tip Blei. 

Ka bynta kaba saw bad kaba 
khadduh ka long “U Blei U 
long U Trai bad U Kynrad ha- 
lor jongngi kumba ma U U 
long U Nongbuh U Nongthaw”. 
“Ah Blei”, la ju hikai iangi. 
U Blei U long U Kynrad tynrai 
ia ka met bad ka mynsiem 
jongngi, U Kynrad tynrai naduh 
thied haduh diengkhong ia ba- 
roh ki jingdon ki jongngi, U 
Blei U dei U Nongthaw U 
Nongbuh, U Nongai bynta U 
Nongsam bynta ia ka long 
rynieng ka long rta, U Nongai 
bynta U Nongbuh bynta ia ka 
long-ing ka long-kur, ka long- 
kha ka long-man. U long ruh 
da shisha U balah U baiai iangi 
baroh bad ha ki kam ki jing- 
leh jongngi baroh kiba long 
hapoh u pud jong ka Hima 
Ka Hok; ka hima jong kaba 
. lieh kaba khuid bad kaba ym 
don ka sang ka ma. Te iada 
ngi thok shisien hato U Blei 
U long Uba lah ban map ei ia 
kata ka jingthok. Katkum 
ka jingsngewthuh khyndiat na 
kitei ki kyntien ki long shua, 
imat U Blei Upi ia don bynta 
ei-ei ruh ban iakren ban ia 
pyrkhat shaphang kata ka pop 


shaphang kata ka thok. Pyn- 
ban don ka bor kaba ha shiteng 
bneng ha kaba Iada ngithok 
shisien kan sa pynshah thok 
iangi arsien, ha kaba Iada ngi 
la leh bym dei shiphew sien 
yn sa leh bym dei iangi 30 sien 
kum ka baisut ka baikuna ka 
ban dawa u Syiem shiteng 
bneng. Dei tang Iada ngi ia 
kwah ban pynbyrngia kai ia- 
lade ha ka hima ka pop bad 
ka shiteng pop, ba kumta ngi 
pynthame kai da kaba ong “to 
leh pop shiphewhajar jong ki 
shiphewhajar sien hynrei yn 
map ei iaphi tang iada phin 
kylla kaba mut.” Lada iwei 
pa iwei ngin iaiong kumta tip 
kan iaiam ia ngi shaei. Ki long- 
shua ki ong ba dei ban kynmaw 
ia kane ka tynrai ban ri la ka 
long-ing ka long sem ban sah 
ka nam ka burom hapdeng ki 
shong-ryngkat ki sa-ryngkat 
bad ban ioh ka jingsuk hu kiba 
hadien habud. 

Da shisha ym don kawei ruh 
na kitei ki tynrai jong ka 
Seng Khasi kaba yn don ba 
nud ban ong “Ym lah shuh”. 
H’oid, ban dem khohsiew ban 
dem pyllup, ban siang sla ban 
pynieng klong lane ban niew 
dkhot, 5,7 lane 9, lah ban nym 
nang lah ban nyrn tip ia kita 
ki rukom. Kine kim shym ktah 
ei-ei ia kitei ki sawtylli ki nong- 
rim. Ki long baroh tang ki 
soh ki syntiew tang ki jing- 
pynphong ki jingpynkup bad ki 
jingpynriam ki jingpynbeit ha 
ka jingiaduwai ka jingiakyrpad 
jingia kyrkhu jingiakyrdoh shi- 
kur shi-ing, shi meikha shi 
khpnkha. Lada mano mano 

ym ianang ym ia tip ia kita, 
U Blei U Nongbi^ U Nong- 
thaw Um dawa ei>ei igagi bag 
leh iaki. Wat ka kn^e a kpa 
ruh kin nym sngewsih ia la ki 
khun haba kim nang ban pyn- 
beit ing ban shet ja ha ka rukom 
kaba dei. Ki hun tang katta 
haba ki kohnguh kmie kohnguh 
kpa, kim laid pyrshah kim iaid 
lyndet ia ki hukum ki ain kumba 
la ai maki. Khamtam ha- 
khmat U Blei, ka long ka bym- 
lah ban long ba Un sngewsih 
bad ba Un dawa ia kum kita 
ki rukom kiba ym ianang. Shi- 
kyntien ruh, lada nud ban ong 
ba ngim lah shuh ia la ki jong, 
ia kita kiba ki longshua ki la 
ai pateng bang! naduh myn 
kulong, ka long ka bym shisha 
ban ong pat ba ngi lah ban 
tynneng iabud noh khambha 
ia ka jongkiwei bad ia kaba ngi 
dang tip dang sngew wat dang 
tang mynhynnin ruh. 

Tang kine, kein kiba U Blei 
U dawa nangi kumba la pyn- 


paw naduh ki longshua man- 
shua, bad kata ka long ban bat 
ban bud ia kite! ki sawtylli ki 

tynrai kata ban tip ban 

bud janai ia ka rukom khein 
kur ka rukom khein kha kumba 
la buh ki longshua manshua; 
ban trei bad ban mut tang ia 
kaba hok bad ban lum ha la 
ing ha la sem ia ka hok; ban 
kynmaw niew kyntang, ba don 
ar-liang kur ba don ki ar-liang 
kha naduh ba sdang ka pyrthei 
bad ban kynmaw ban mane 
tang ia Uwei U Blei Uba long 
U Nongbuh U Nongthaw, U 
Trai bad U Kynrad, Uba lah 
Uba iai halor jongngi baroh 
ha ka lynti jong ka hok. 

Ha kine kein ki tynrai ka 
Seng Khasi ka ieng. Ha kine 
kein ka longbriew manbriew 
jongngi kiba bat kiba bud ia 
kitei ki nongrim kiba la bud 
nadtih ki longshua ngin roi 
ngin man hapoh kane ka Seng 
lUiasi, hapoh kane ka ing 
Seng Niam Khasi. 




KA JINGSNENG TYMMEN 

la ki kynthei wat ai huspai jyndei, 

Ba kim tip satia ia ki nia pyrtheit 
Ba ki sniew noh ka akor long kynthei, 
Ba ki ianud ban said thala madei; 
la ka iap ka im kim lap kot pyrkhaf, 
Kim tip hangno ka pung hangno ka mat, 
Lor^ sang long pap ban ai Ian bein ia ki, 
Ba kin die tad noh la ka jingtipsngi. 

AKOR-KHASI 

(Da i Kong, S. Rynjah, A.C.S.) 


Kum ban shu ong shi kyntien, 
ka long kaba eh shibun , ban 
ong kaei ka ‘Akor’. Kaei ka 
dur, ka long kaba kumno, bad 
kaei ka rong jong ka, hynrci ia 
ka ‘Akor’ lah ban ong ba ka 
long kawei na ki kynja jingstad 
barieh, kaba pynsan-pynrang- 
bah ia kano-kano ka long briew, 
manbriew jong kano-kano ka 
jait bynreiw. Bad ka don la 
ka bor barieh, bad la ka jong ka 
sap ha II khiin bynriew shi- 
tyllup. U briew mynba u wan 
nyngkong eh sha ka Pyrthei, ii 
long uba lymboit-uba lymbiang, 
hynrei haba u phai sha kamon 
bad sha kadiang, u iohi ba 
ka mariang, sawdong jong u, 
ka kup ki rong bunjait— bun 
rukom, bymlah ban batai: Na 
kine ki jingmaian, ki ktik ia 
ka jingmut jong u, bad nangta, 
u mut, u khan tlip shipor, - 
bad nangta, u kyndit bynriew 
thret, bad u ong hato nga dei uei 
sha, te ynda u la shah kynting 
kumne, ha ki Iyer ka jingpyr- 
khat, nagnta u sei de bluit ia la 
bor, kumno ban pyniadei ia- 
lade , bad kiwei pat ki jingthaw, 
ba u Nongbuh-Nongthaw u la 
buh, ha baroh sawdong jong u : 
Bad nyngkong eh u briew u 
niewtang, u tai, bad u pyrkhat 
sani bha, bad la u jong u Non^- 
thaw; Dei kane ka peit sani, 
ia la ka jingpyniadei jong u bad 
la u Nongthaw, kaba la pynhun 


mynsiem ia u ban buh ia kane 
ka ktien “Akor”, bad kumta, 
u pynshong nongrim ia ka ha 
la ka jong ka jait bynriew. Bad 
kumta hadien u iai puramit bad 
hikai ia la ka jaitbynriew, bad 
u ong, ba kane ka “Akor”, ka 
long kawei na ki Atiar kaba ha 
khlieh tarn, kaba ki briew ki dei 
ban kieng ha ka jingim jong ki, 
ha kane ka pyrthei. 

Ha ngi kiba mynta, ngi sngew 
ba ka long kaba eh, ban mutdur, 
katno ka khraw ka bor pyrkhat 
u Nonghyndai. Haba tang na 
ine i ktien iba rit, bad iba lyng- 
kol, iba don tang saw tylli ki 
dak jong kane ka kyntien 
“Akor”, pynban ka kit ia ka 
jingmut kaba iar katta-katta, 
bad ka thew jngai bha jlang, 
katba imat ka phalang shaduh 
ki sawdong pud jong ka pyrthei 
baroh kawei, (Mihngi, Sepngi, 
Shatei bad Shathie). Katno 
ka jingkhia jong kane ka ktien, 
lehse ym don ba lah ban batai, 
ym don mawmon ne mawkilo, 
kiba lah ban thew ia ka. Na- 
lor ba ka don katei ka ktien 
sawdak ar-kynnoh,(A-Kor) ka 
kit pat sa ia kawei ka jingmut, 
kumba ihiat ka thew bad ka 
ring jingmut, kumba ia ka pyr- 
thei la pynlortg tang na ki ar- 
ngut ki briew kdta kynthei bad 
shynrang, te imat kumba ka 
mut ar-kynnoh (kynthei bad 



shynrang) ba ki dei ban kieng 
ha ka jingim jong ki. Na ki 
kticn ba la ong ha neng, lada 
yn pyrkhat bha, katno ka long 
ka jingstad u Khasi hyndai, ba 
tang ine i ktien saw-tylli ki dak 
— (AKOR)-shu kumba thep 
hi sbak, bad ka shong tynrai 
trait, bad ka neh artad war- 
tyndun haduh niynta. Ha kaba 
nia ngi kiba mynta, ngi shu 
pyndon kam suk ia ka ha ka 
iait bynriew Khasi shi-tylliip 
haduh mynta mynnc. 

Kat kum ki jingbatai, bad 
iathuh-tang ki riew-hyndai, ba 
ka Akor ka mih hi na ka Sap- 
ka Phong, ba kyrsci na ki 
timei bah ka jinglong mynsiem 
kata ka Sap-Blei hi. Ha kine 
ki por mynta, kito kiba la ioh 
ban deng ia u 'Pieng-ksiar- 
Mahon-Mala jong ka Akor — 
babha, dei tang kito kiba la 
iohlad, ban pynshitom iaiadc, 
ha u lakam ba pyrkhing Jong ki 
kmie ki kpa ba don ka Akor — 
ka burom kiba long kum ki 
paia, ne Mawblei-Diengblei 
kiba kyrshan ym tang ia ki 
khun-ki ksiew jong ki, hynrei 
ia ka jait bynriew-Khasi hi ba- 
roh kawei. Te namarkata, ki 
kmie-ki kpa ki don ka jingkit- 
khlieh kaba khraw tarn, bad 
dei tang da ka jingstad jong ki, 
kaba lah ban saindur ia ka 
lawei jong ka jait bynriew, ha 
kaba ka “Akor-Khasi” ka ieng 
rangbah ha u mawsiang ba- 
skhem jong ka niam tipbriew- 
tip Blei. 

Hoid shisha ki skul, ki college, 
bad kiwei-kiwei ki jinghikai, 
kiba bun rukom, ki iarap, ban 


pynroi, pynnang-pynstad ia ka 
pyrthei-mariang, bad ki hikai 
ruh, wat ia ka Akor-ka burom 
hynrei ngam tharai, ba kine 
baroh, kin ia ryngkat dor bad 
kat ka pneh i mei-i pa, kiba 
la sain ha ka shlem-ding kaba 
paka naduh ba dang lung ka 
sngi u bnai, kiba la iohlad ban 
ringmynsiem, naduh kata ka 
tynrai-ka hok, kiba la ioh naduh 
kata ka dorbar-Blei. Ki riew- 
tymmen ki ju ong: — Ka Akor- 
Khasi ka long kaei-kaci ka 
kynja jingiohpateng bad kata 
ka Nongkynti hok, kaba U Blei 
U Trai Nongthaw, Ula pyn- 
khamti ha ka jait bynriew-I^asi 
naduh hyndai-pateng-la-patcng ; 
Kumba ka snam ka par jar-jar 
ha ka jait by miew- Khasi ter- 
shi-ter, pateng-la-pateng. Ki 
’riew hyndai ki ju rwai phawar 
“Akor kaba tarn”, kane ka 
ktien imat kumba ka thew ia ka 
jingmut “AKORDORTAM”, 
sa da kawei pat ka ktien “A- 
KA-KOR-KABA-KORDOR- 
TAM” — ^ha ka jingim jong ki 
briew ha kane ka Pyrthei; 
Sngap kein, haduh katno kane 
ka ktien u 'riewhyndai, ka shong- 
khia, bad ka kit jingmut, bad 
ka ngam jylliew. Katno kaba 
sngewphylla bad kaba sngew- 
lyngngoh, ia ka khraw-pyrkhat 
u ’riewhyndai, bad ia ka jing- 
stad ba kyntang jong u, kaba 
ma u, um pat ju iohmad, bad 
um pat ju tip ei-ci ruh, shaphang 
ka kol-ka-sla ne ka thoh-ka- 
pule. Namar, ka long kaba da 
shisha eh, ba u Khasi hyndai, 
u long uba bniah, bad khein 
kor katta-katta ia ka Akor, U 
ju ong ruh, ba ka jingim briew 
khlem la ka Akor, ka long ka 

jingim kaba sep-ei, u ong tam 
tang ka Akor ha kane ka I^r- 
thei sngi, u ong pat ia u briew 
u bym don ka Akor um shyra 
iapher na u mrad; Sa kawei 
ka rwai-phawar kaba kham ioh- 
sngew haba u sneng ia la kiba 
ha ing-ha sem, ne ha shnong- 
ha thaw, “Lada phi don makna 
ka spah shipat-hati, — lada phi 
kieng makna da ka ksiar shi- 
rynieng ruh, kam myntoi ei-ei 
lada phim don pat ka Akor- 
babha, kan myntoi aiu, kata ka 
jingnang-jingstad kaba ia tei- 
top, kaba la pynlut spah pynlut 
hajar da ki kmie ki kpa jong ki, 
baroh kine kin long leh nohei 
lut, haba phim don ka Akor- 
babha. Dei tang ka Akor- ba 
bha kaba syrtok ka jingim ki 
briew ha kane ka Pyrthei. Akor 
kam ju lut, wat la pyndonkam 
ia ka katno-katno sien ruh, ka 
Akor babha kam ju pep ban sei 
ia ki soh-bathiang bad ka phyr- 
nai kum u mawkordor ha ka 
imlang-sahlang ha jait bynriew 
Khasi, bad ka neh baroh shi 
’ryta. Sa kawei pat ka rwai 
phawar u ’riewtymmen, kata ka 
long -“Ka Akor longbriew” 
Kane pat ka thew ia ki briew 
kiba la tehskhem bha ia ka 
Akor-babha, uno-uno u briew 
la^ kynthei ne shynrang kiba 
la pynjanai ialade tang da ka 


Akor-babha, bad lah ban ithuh 
ia ki wat tang na ka dur-ka-dar, 
ne na ka main-ka-moh jong ki 
ba ki dei shisha, kita kiba ia dei 
ban ong ba ki phong ia kata ka 
nam Akor-long-briew, ki dak- 
ki-shin ki pynpaw sha ka pyrthei 
ba ki long kiba ngeit sneng 
don-akor, kohnguh-hukum 
donakor, sngewrit-don-akor, 
'tienbang-tienthiang donakor, 
ka riam-ka-biet donakor, pyr- 
khat pyrdain donakor, jingmut- 
jingkhan donakor bad ter ter, 
baroh kine ki mih na ka Akor- 
long-briew, bad ka long kaba 
shisha ia ki briew kiba la ioh- 
phong ia kane ka nam-ka-bu- 
rom jong ka Akor-long-briew, 
ka long kawei na ki jingkyrkhu 
bakhraw tam ia ka jingim jong 
ki ha kane ka pyrthei, bad dei 
kiba kum kine ki briew kiba ioh 
ia ka jingiaroh, ki ju ong da 
kane ka ktien: — 

“Kiba la don Akor sat”, 
kim ju ong pat “kiba la riew- 
spah sat”. Te na kane ka ktien 
ngi sngewthuh, ba haduh katno 
ka Akor-long-briew ka kham 
kren jam ban ia ka spah: Bad 
ngi sngewkynmaw burom shi- 
bun eh ia ka jingthoh jongu 
’riewtymmen Radhon Singh 
Berry u ong: 


Ka Akor-babha kein pura syrtok 
Kaba lah ban tehkur-teh-kha da ka hok 
Ka Akor babha kein ha ka pyrthei, 
Kaba pynwan jingkyrkhu na u Blei. 



Sa kawei pat ka ktien na u wei pat u ’riewtymmen — Rash 
Mohon Roy Nongrum u ong: — 

A jingsneng Akor KJiasi 
Hangno pha don mynta sha 
Ha dohnud ki khun ka ri 
Nc ym don bapdiang iapha. 


Akor babha kam ju Jut ei-ei 
Hynrei ka lah ban thied ia ka pyrthei. 


Hato kata ka burom Akor- 
Khasi nylla, kan lip noh, kan 
khang khyrdep noh tang shi- 
teng por. Hato kata ka jing 
stad kaba ngi la ioh kan pyn- 
byrie noh na ki khmat ki jong 
ngi; Bad nign iuhroit noh ia 
la ka hok-tynrai hapoh ki kjat 
jong ngi. 

Kine ki la pymnih ka jing- 
kylli ia u paid-Khasi, ha kine 
ki sngi, namar la mangkariang 
ka burom ka Akor-Khasi, ha- 
neng-harum, la ju iohsngew ia 
ka jingud-bynniaw ha ki para- 
kur-parakha, ia ka im laitlan 
ki khun-ki-kti, ki pyrsa-para, 
haduh sha kaba palat, kam long 
shuh, kam iadei shuh, kum ka 
tynrai jingim, ba la buh-la-seng 
janai da u ni-u-kong, u long- 
shwa-u manshwa jong ngi, la 


die taddor noh haduh ka ktien 
ka thylliej, ka laid-ka-ieng, ha- 
duh ka riam-ka-beit, shu ia 
tynneng-pyrthuh sa tang ia ka 
long jot, tang ia ka mangkarong, 
tyngkrein mynta ka paw ha ngi 
ia ka jingsdang khyllem ka jait 
bynriew jong ngi, Hynrei ngi 
shu iabeh tang sha kiei-kiei ki 
kam thaw jingbriew, kiba pyn- 
mih tang ki jingjot-jingpra ia 
ka long-ing -longsem, longkha- 
longman, kaba la pynbijar- buh- 
khoh sa haduh ia u Thawlang- 
ka-Iawbei. Hato kam la dei 
mo ka por ia ki Rangkynih-ki 
’Rangphawar, ki simpoh-ki- 
simsoHg, ki ban syrdep-syr- 
phong noh ia kane ka thymmei 
kpait longjot, kaba thmu ban 
rat dyngkhong syndon ia ka 
long briew-man-briew, bad ia 
ka jait bynriew baroh kawei. 


Hangno ka ri kan im, lada ki hok-ki-riti ki la iap. 
Hango ki hok-ki-riti kin dang sahsnap, lada ka ri kan iap. 

Mynta to kein ngin kyndit bricw, 
Akor la jong ngin nangkynliew. 
Nongrim ban seng ngin pynshong trai, 
la diir babha na mynhyndai. 


Ngin pynsuhsieng sa shisicn put, 

Ta dyngkhongsniew baroh ngin rat. 
Iwbih to her ngin pynsaphriang, 
Akor Khasi ka nain bathiang. 


Sneng puramit i-mci i-p:i, 

Ha ngi kin nch baroh shi r>ta. 

Ki jingkiengksiar jingim jong ngi 
Katba ha pyrthci sah ki sngi. 


KA JINGSNENG TYMMEN 

[Vat shaniah iimiei tang ha la ka mon, 
Haramjat, kum ka mon laif luid ym ju don 
. Ka mon khlem nia kam ju niew ia ka sang, 
Wat i'u pud ki barim ka nud ryngkang; 
Wat ia kita ki khun binong bishon; 

Ka nud shisha sliisha ban shet ban phon, 

Wat ia kita ki khun batri, 

Ka nud shisha shisha ban khawoit kti; 

To long basian bad to iaid da ka nia. 

La tap ta im ha ka hok to iengtia; 

Hei khun pyrsa ha mon lait luid wat aili, 
Suidnia lawbei Thawlang ruh kin diangti. 

KA NIAM HA U KHASI 

(La sot na ka jiagkren u Raugbah VV. R. Laitphlang, A.C.S kaba n 
la kren ha ka Seng Jingtip, Mn^khar, Shillong, 196S) 


Naduh kulong-kiimah, ii 
khim Khasi-Pnar u long uba la 
don la ka ‘niam’. Hynrei ka 
jingkylli mynla ka long, hato 
kane ka ktien 'niam' ka dei shi- 
sha ka ktien Khasi tynrai ne ka 
long tang ka ktien iapan? 

Don kiba la pyrshang ban 
batai ba ia ka ktien ‘niam’ la 
pynlong da ki ar ki ktien, kata 
da ka ktien nia bad ktien im. 
Niam ki ong, ka mut ka '•nia-im'. 

Shisicn sngap sngew kumba 
kane ka rukom batai ka dei. 
Ym lah shisha ban len ba ki 
rukom batai ktien kum kine ki 
iarap ia ka bor kynmaw. Hyn- 
rei kat ban pdiang pat ba ka dei 
tynrai shisha, kumta, ka long 
kaba eh. 

Ka nia kaba nyngkong ka 
long ba haba shii kren kyllum 
ka ktien Khasi ka long ka jaid 
ktien shi-kynnoh. Kum ban 
shu pynkynmaw ia kaba iatip 
lem, ngi ong U Blei, knia, jer, 
shat, khein, um , ding, wah, 
lum, bam, dih, shong, sah, leit, 
wan, bad bun kiwei kiwei pat 
kiba kum kita ter ter. Ki don 
shisha hangne-hangtai ki ktien 
kiba palat ia ka shi-kynnoh, 
hynrei lada bishar bniah yn lap 
ba wat napdeng jong kiba kum 
kitd ruh, bun hi pat kiba dang 


lah ban pharia bad kito kiba 
ym lah ban pharia shuh ruh, 
ki don hi la ka daw kaba Myr* 
pang balei ba ki long kumta. 

Ka nia kaba ar ba ia ka jing- 
batai ba niam ’ ka mut ‘nia-im’ 
lah ban ong ba ka long tang ka 
kynja jingbatai pynshai ne pyn- 
won, sriem kumba batai ba 
‘sang’ ka mut ‘sah-ang’, ne 
‘sah-pynang’, ne ‘ang-sah’. 
Kumba la ong, kine ki rukom 
batai ktien ki iarap shisha ban 
pynshai ia ka jingmut, hynrei 
ban ong janai ba ki long tynrai 
shisha kumta, kam long kaba 
suk ban pdiang. Ngan pyr- 
shang ban ai nuksa kawei ar. 
Lehse ngi lah eh da kaba jem 
ban ong ba ‘kurim’ ka mut 
‘kur-im’, kata ban pynim ia la 
i kur i jaid badi lah ban sngew 
dei ruh: hynrei ngam shlan pat 
ban ong ba ka dei tynrai' kumta. 
Hateng-hfteng ngi la ia kynduh 
ia ka jingbatai biria ba ‘bieit’ 
ka mut ‘ba-ieit’; hooid shisha 
u briew u lah ban bicU-ieK, ne 
ban ieil bieit; hynrei b&roh pat 
ngi sngewthuh shai ba. bieit bad 
icit ki ia pher. Sa kaWei pat 
ka nukSa ban kham> shai, ki la 
don kiba la pyrshang bah batai 
ba ‘Blei’ ka mutiBa*lah>ei, ne 
badah-synei. Lada ka bit^ ban 
ong ba->lah-ei ne ba-}ah*-synei, 
hato balei pat kaa ymi bit iban 



ong ba-lch-ei, ne ba-leh-synei, 
Icata ruh nga ngeit ka kit jj'ng- 
mut sn>m l^n^uh hi, ne ngi 1^ 
ban ong syridon ba ‘Blei’ ka dei 
ka jingkut jong ki ‘balei’; ne 
ha kiwei pat ki ktien, kata ba 
U Blei U long Uta ha Uba ngim 
lah shuh ban dang kylli pat 
‘balei*? 

Kum ban nang kyrshan shuh 
shuh ia kane ka nia, ngin wan 
biang mynta sha ka ktien sang. 
Ki tymmen Khasi kat kiba nga 
lah ban tip bad ia kynduh kim 
ong satia ba ‘sang’ ka mut ‘sah- 
ang*. Paidbah ki tymmen Kha- 
si khamtam ki nongknia, ki 
batai ba ‘sang’ ka mut '/ra hym 
lah left shuh ha ka tiiam'. Ha- 
lor hangta ngi lah ban sa pyn- 
beit pat katba ngi sngewbit. 
Nalor nangta ki ong ruh, kynja 
uba ia leh ia ka sang, u la hiar 
sha ka kyrdan u mrad, namar 
ia u kynja kum uta kim pyn- 
leit niam shuh kumba long ia u 
mrad. 

Ka nia kaba lai ka long ba 
ka niam Khasi ka thew bad 
ka kreh barobor ia ka jingshi- 
sha. Ka seng ia ki niam baroh 
haior ka nongrim Jong ka daw, 
ai kan long ka daw-ing ne ka 
daw> bar; Im tih tyllong bad ka 
tyllong ia ka ^w, ym ia ka 
iria. H’oid ka niam ka tasnoh 
' ka nia ruh, bad ha kiba bun 
kiei-kiei ka ia iaid synrap. Hyn- 
rei haba la kut u pud ka nia, 
ka niam pat kam pat kut, na- 
mar kam dbn pud ruh. U pud 
jong ka nia u kut katba kut ka 
]ingiaj^ briew, hynrei u pud 
ijong ka niam u kot shaduh U 


Trai Nongthaw. Dei na kane ka 
daw ba U Khasi ha ki kam kiba 
ia dei niami, ^ ju ong bashong- 
nia hynrei u bng ba amng-blei, 
kata kaba shonghok shongsot. 
U briew u lah b^ ksan da ka 
nia, hynrei kata kam mut ba u 
ksan ha khmat U Trai Nong- 
thaw. 

Ka nia kaba saw, lada ka 
long ba ia ka ktien niam la pyn- 
long da ki ar ki ktien, toi la dei 
kein ban don shuh-shuh kiwei 
pat ki ktien ia kiba la pynlong 
ha kane ka rukom. Hynrei 
kumba la kdew sha kbWiat, 
niar eh ban don kum kita ki 
ktien. Shuh-shuh lada ‘nia-im’ 
ki ong ‘niam' te balei pat ba 
nia-iap kim ong ‘niap’, 
namar ka long kajingshisha 
ba haba don ka nia-im, ka don 
ruh ka nia-iap hynrei ia ka nia- 
iap pat ki ong hi ‘nia-iap’. 

Kumta haior kine ki nia ba 
la pyni, ka shai kdar ha ka jing- 
ong ba ia ka ktien niam la pyn- 
long da ka jingiasnoh jong ar 
tylli ki ktien, ka long kaba 
khlem nongrim, bad kumtH ka 
ktien niam ka long hi ka tynrai 
tang kawd ka ktien.’ 

Mynta pat lada katei ka jing- 
ong ka bakla, hato naei ngi ioh 
ia ka ktien niam ? Hato ^ dei 
ka ktien nongwei. 

Pynshah ia kine ki jingong 
ki don kine pat ki nia ban pyni ; 

U Khasi u long uba la don la 
ka niam bad ka jmgshai naduh 
ki sogi u Hynfiiew Ttep-Hyn- 

Aiew Skum. U la nang kumno 
ban ban riang, ban sain 
pyrthei ban seng hima 
haduh u pud ba ki ri ka pyrthei 
kiba la snai ruh, kim lah ichlem 
da pyrto ia ka jingstad bad ka 
buit synshar jong u. U la lah 
ruh ban sain ban tiah biang- 
pa-biang ia ka rukom khein- 
kur khein-kha, khein-jaid khein- 
kynja ha ka rukom kaba stad 
shibun, u da jer kyrteng ruh bin 
ia ki jaid Jingiakam bad jingia- 
dei baroh la ha ka Hang kur 
ne ha ka Hang kha. Nalor 
nangta u lah lah ruh ban jer 
kyrteng bin-pa-bin ia ki Jing- 
thaw baroh naduh sahit-bneng 
haduh poh-ramew. U jer kyr- 
teng Hn ia baroh ki jingthaw 
jong ka mariang kat kiba u la 
shem naduh shynrong khlieh 
haduh pohjat. U la jer ruh ia 
ki blei ki dken bad ki ksuid ki 
khrei. Hato sngew shongnia 
hi ban ong pat ba ka jaid byn- 
riew kaba la shai katne ba kan 
ym don ktien wat tang ia ka 
ktien ‘niam’ ruh? Ka niam 
Khasi ka long kaba la rim, wat 
lada ngi shim ba ka rim tang 
kat ki maw-bynna bad ki maw- 
niam kiba don kylleng kane ka 
ri lum. 

Kumta halor kine ki nia ba 
la pyni ka paw shai kdar ba u 
Khasi hi um shym ia pan nano- 
nano ruh ia ka ktien niam, 
kumba don kiba pyrkhat. Hyn- 
rei kaba lah pynban ban ong, 
ka long ba kiwei kein ki la lah 
]ehse ban shim kylliang na u 
Khasi. 


Ka Niam Tip-Blei TiHNeyr 

Tip-Blej-tipbriew. Ki 
men ki ju ong ia kane ka ktieitt 
bad khamtam u Babu Sib 
Charan Roy uba la da buh 
syndon ha ka jingthoh ba ka 
niam Khasi ka long ka niam 
tip-Blei tipbriew. Ka jingmut 
jong kine ki ktien kam mut ba 
dei tang ka niam Khasi kaba 
tipbriew-tip-Blei, bad baroh ki- 
wei-kiwei pat ki naim ki long 
ki bym tipbriew-tip-Blei, hynrei 
haba u Khasi u ong tipbriew- 
tip-Blei u da theweh ia ka jing- 
iadei u briew bad u briew bad 
ruh ia ka jingiadei jong u briew 
pat bad U Blei. U mut ruh ia 
ka jinglong khuid jinglong sngur 
ha ka jinglong jingim ha ka jing- 
iadei para briew ryngkat bad ka 
jingsheptieng ia U Blei. Lada 
uno uno u kam ia lade ba u 
don niam, u donkam ban pyn- 
paw ia kata da kaba da tip- 
briew-tip-Blei. Ka ktien tip- 
briew, kam mut tang ban tip 
para briew hynrei ban leh ia kano 
kano da kaba da tip ia lade, 
da pyrkhat, da pynshongnia, 
bad da sngewthuh janai bha. 
Kane ka ktien tipbriew tip-Blei 
ka long ruh ka sakhi kaba shai 
ban phalang ia ka jingkiew ka 
rukom pyrkhat u Khasi uba la 
nud syndon ban ong — “/eng 
ranghah me u briew, ap jutang 
Me U Bier. . 

Ka Niam Ka Long Ka Jingim 

Ka niam ka long ka jingim. 
Kata ka mut ba ka niam ka 
long kata kaei kaei kaba u briew 
u donkam ban da im hi kumba 

u ngcit. Kam long ka kam 
thala lane ka kam kai. Hynrei 
ka long ka kam kaba kyntang 
kaba ktah ia ka lap ka im jong 
u briew hi. 

Ka Niaiti Ka Long Ka Hukum 

U Khasi u ngeit ba ka niam 
kam dei ka kam briew, ne ba 
ka long kaei-kaei ka jingshem 
lyngba ka buit stad briew. Hyn- 
rei u ngeit skhem ba ka long 
ka kam Blei. Ka long kaei- 
kaei kaba maian ia kaba U 
Trai Nongthaw Nongbuh hi U 
la ibit ban pynkhamti ha u 
briew naduh nyngkong ka sngi, 
naduh dang lung ka pyrthei. 
Ia kata ka jingpynbeit kaba 
long ka jingaiti ia ka niam u 
ong ba ka long ka hukum. 
Bad namar ba ka long ka hukum 
u briew um lah ban leh mon 
namar ka teh kata ka hukum 
ia u bad ba u dei barobor ban 
iaid katba kum kata ka hukum. 
Uno uno uba bakla na kata ka 
hukum, un shem ka jynjar ka 
lanot. Kata ka hukum ka teh 
ia ka jingiaidbeit iaidryntih jong 
ki jingthaw baroh kat kum ka 
jingpyniaid bastad U Nong- 
thaw Nongbuh. Dei halor jong 
kane ka nongrim, ba u IQiasi 
um ju ngeit ba ka jingiap ka 
thala. Ong ki tymracn ''ka 
jingiap kam ju thala\ bad kumta 
haba uno uno u briew u iap, 
ki tymmen ki ju kham sngew- 
bha ban ong da ki ktien ‘ba 
la dkut noh u ksai hukum’ ne 
u ksai rupa. Dei ruh kane ka 
jingbat hukum u Khasi kaba 
ta pynlong ia u ban da pan ia 
ka hukum na ka Blei Ka nong- 


hukum shuwa ba un pyndep 
ia ki katto katne ki jingleh niam 
kiba kham donkam. 

Ka Niam Ka Long Ka Nongrim 

Ka niam ka long ka nongrim 
jong ka jinglong jingim Khasi 
hi. Kampher la u briew u 
sngewthuh ne um sngewthuh, u 
pdiang ne um pdiang; kam 
pher ruh kaei ka jingngeit jong 
u mynta, ka tynrai hi ka trei 
bad ica shong lyngngeit ka niam 
Khasi. Ki thied ki jaw jong 
ka, ki la suh thied bad ngam 
jylliew haduh uta u pud ba lah 
ban ong ba ki la man doh man 
snam ha u khun Khasi-pnar. 
U briew uba khlem niam, u 
long u briew uba khlem nong- 
rim. Kumba la kdew, la bun 
ki briew ki la pdiang ia ki ru- 
kom jingngeit niam kiba thym- 
mai, pynban ha tynrai hi tyndi 
tynda ki dang bat hi ia ki rukoni 
jong ka niam Khasi la ka lah 
ban long ha ki dur kiba pher. 

Ka Niam Ka LongKa Jingmaian 

Ka niam ka long ka jingmaian 
namar ka iadei bad kiei kiei 
kiba maian, ka kren shaphang 
kiei kiei kiba maian bad ka trei 
ruh ha ka rukom kaba maian. 
Ka long ka jingpyniasnoh lang 
ia ka Mynnor, ka Mynta bad 
ka Lawei. Ka long ka jing- 
kieng hapdeng ka kharai jong 
ka jingim bad ka jingiap. Ka 
kren shaphang ka pyrthei u 
Soso Tham, ka kren ruh sha- 
phang ka pyrthei jong ki Sri- 
tintin bad ki Mistidtan. Ka 
niam ka long U Sohpet-bneng 

hapdeng u Khyndai bad u Hyn- 
niew. Ka iasnoh bad ka pyr- 
khat-pyrdain, ka synshar ka 
khadar, ka sain hiiiia«sima, ka 
long-kur long-jaid, ka khein- 
kur khein -jaid, ka khaii ka pa- 
teng, ka rep ka riang, ka ktien 
ka thylliej, ka buit ka akor, bad 
shisien ong ka ktah lut phar ia 
ki tnat jingim briew baroh ha 
ka suk pyrthei kumjuh kumba 
ha ka por thma. Ka iadei ruh 
bad ki tiar ki tar kiba har 
rukom, ia kiba ngi shem bala 
ju pyndonkam haba knia bad 
leh niam. 


Ka Pyrkhat Khasi Dei Ka 
Pyrkhat Jylli 

U Khasi haba u sdang u pyn- 
kut. Um ju sangeh ha shiteng. 
Haba u pyrkhat ia ka iing I Mei, 
u pyrkhat ruh ia ka iing U Blei, 
U im jingmut kumjuh ia ka 
Mynnor, ka Mynta bad ka 
Lawei, bad kumta ka jylli ka 
biang. U ieit ia ka Hyndai, 
namar dci nangta ba u donkam 
ban tih tylli ia ka daw, namar- 
kata ha ka niam Khasi hi, ym 
lah ban knia lymda lap shwa 
ia ka daw. Ha ka pyrkhat 
Khasi kine ki lai skit - ka Myn- 
nor, ka Mynta bad ka Lawei 
ki don dor katjuh hi namar dei 
da ka jingiasohlang kine lai 
ba ka jylli ka pura. U Khasi 
um ju ong mynno mynno ruh 
'la lap la dep\ Wat tang ban 
ialap lap ruh u sngew donkam 
ban pynpaw burom ban da 
ktah ia u shangkwai, ia kaba ki 
briew mynta ki lah ban ong ba 
ka long ka "courtesy’. 


Kaba phylla ka long ba ka 
jinglehniam Khasi kam kht tang 
haba la kha ia u briew, kam kut 
tang haba u im hynrei wat haba 
u la iap ruh dang donkam hi 
ban pyndep ia ki niam iap na ka 
bynta jong u. Ka burom Khasi 
kam dei ka burom shi-met, 
hynrei ka burom lang. Don 
lei-lei ki hima kiba ym lah ban 
long syiem lymda pynkhuid 
shwa ia ka met u longshwa. 
Haei phin shem ia ka burom 
bad ka jinglong don-akor kal 
kane. 

Ki nongwei kiba ym lah ban 
ngam jylliew ia kane ka jylli 
pyrkhat u Khasi, ki baiong- 
khlieh bad teng teng ka pyn- 
long ia ki ban pyrkhat ba ngi 
ki Khasi ngi long ki nongmane 
ia ki mynsiem ki nongiap ne 
ki longshwa. Ban lah ban 
sngewthuh ia kane ka jylli pyr- 
khat u Khasi, donkam ban 
sngewthuh ia ka jylli baroh 
kawei; bad ym tang ia kawei 
ka khongweng jong ka. Ban 
sngewthuh ia ka khein donkam 
ban sngewthuh ia ka bishar de, 
kumjuh kumba ban tip-briew 
donkam ban tip Blei dc. 

‘Bam Kwai Ha Dwar U Blei’ 

Don ki nongthoh nongwei 
kiba imat na ka daw ba kim 
lah satia ban sngewthuh janai 
ia ka pyrkhat l^asi, ki la 
shlan ban ai jingbatai ba ka 
jingkmen kaba palat eh kaba 
u Khasi u ang-nud ka long 
ban ioh ban leit bam-kwai ha 
ling U Blei junom la junom. 
Kiba kum kine ki nongthoh, 
haba ki iohsngew ia ka jingong 

'bam kwai ha ling U Blei' ki 
pyrkhat beit-beit ba u Khasi 
uba la da biej da shisha sat ba 
u khmih lynti dik dik ba ynda 
kut ka jingini, un ioh pdiang 
kum ka bainong ban ioh leit 
bam kwai ha ling U Blei. Kane 
ka jingbatai ka long kaba bakla, 
bad ka daw ka long ka jing- 
bymlah jong ki nongthoh ban 
kem ia ka jingmut kaba shisha. 
“U phareng un nym lah sngew- 
thuh janai ia ka niam 
khasi. kumba u khasi ruh 
un nym lah ban bud ia ka 
niam kiwei pat khambha 
ban ia la ka jong — Editor.” 
Ka jingiasongkwdi hapdeng u 
khun FOiasi-khara ka ieng kum 
ka dak ka jingpyneh bok pyneh 
ryngiew, ka jingsngew-lok ka 
jingsngewburom, ka jing- 
pdiang-sngewbha bad ruh kum 
ka jingpynia-ithuh ithaw kumba 
ju leh da kaba pynphai-iarong 
ha ka poi-kha poi-man. Kumnc 
ki ju leh haba ki ia shem ha- 
neng-harum, haba leit kai sha 
iing ki lok ki jor, haba poi-kha 
poi-man bad kumjuh ruh haba 
iap. Ha.ba ki Khasi ki noh 
‘wai-kyntien haba iapbriew kam 
mut satia ba ki ia-song kwai 
ban bam u men-iap, hynrei tang 
ban pynpaw ia ka dak ka jing- 
sngewjan ka jingsngcwieit bad 
ka jingsngew-burom na ka 
bynta jong u. Kumta ruh ha- 
ba ki ong ‘bam kwc'i ha Dwar 
U Blei’, ka mut ba ki pynpaw 
ia ka jingsngewburom ia uta u 
briew ba ki ngcit ba U Blei Un 
pdiang sngewbha ia u katba 
kum ki kam hok ki kam 
donburom kiba u la kamai 
bad leh ha kane ka pyrthei. 


Ka Pyrkhat Janai 

Ha sngap, u Khasi u ong ka 
niam iing, ka niam hima, ka 
niam im, ka niam iap. U byn- 
ta ia kine biang-pa-biang ha ka 
rukom kaba ryntih. Nangta 
pat ha kaba wad ia ka daw ruh 
u leh kumjuh hi. U kyntip la 
ka dei ka daw iing ne ka daw 
lum, ka daw na la ka met ne ka 
daw na ka met kiwei. 

Kane ka rukom iit ia ka daw 
ka long syriem ia u doktor u 
bymtreh ban sumar lymda u 
la lap shwa ia ka daw jong 
kano kano ka jingshitom. 

Ia kane ka pyrkhat janai la 
nang sakhi shuh-shuh na ka 
rukom ba ki pynkhreh ia ki 
jingdah-jingdang haba leh niam. 
Shuh shuh ka janai ka pyrkhat 
ha ka jinglah ban pynkhuid ia 
ka tyrut ka smer lyngba ka um- 
koi um-shan haduh u pud ba 
wat ia uba iap sha jngai, uba 
ym lah ban wallam shuh ia ka 
met jong u sha shnong ne ia uba 
ym lah lap shuh ia ka met, ne 
wat tang ia i snap ruh, pynban 
kum ia uta ruh ki dang lah hi 
ban leh niam da kaba shu pah 
shu puin, da u sbai ne 
shu kaweh-sning. Kumta ba 
lyngba i snap i skor, ne u sbai 
u sning, kin ring ia ka rngicw 
jong u khnang ba un lah ban 
ia poi lang ha ka mei ka iaw. 
Kane ka pynshisha ruh ba u 
Khasi ym dei tang ba u burom 
ia ka met-iap hynrei u burom 
ruh ia ka mynsiem jong u nong- 
iap, wat lada ym lap syrngiew 
shuh ia ka met ruh. Ka jing- 

pyndep-niam kam long lymmuh 
ne pathar ne leh tang ban dep 
rukom, hynrei jai bad kat kum 
ka rukom kumba ki ju ong, 
‘ban da kloi u kur u jaid'. 


Ka Pyrkhat Khasi bad kaba 
“Kama! ia ka Hok’' 

Lehse ym don kawei pat ka 
jingsneng jingkraw kaba kham 
kongsan bad ka jinghikai kaba 
kham kordor nalor kaba ki 
tymmen ki ju ong ‘kamai ia ka 
hok’. Haba shu kren lyngkot, 
kane hi ka jingong ka biang 
ban kynthup ia ki jingjylliew 
baroh Jong ka pyrkhat Khasi. 
Haduh katno ka ktien hok ka 
kit jingmut ka long kaba eh 
ban batai. Ka jingshisha ka 
long ba kane ka ktien hok ka 
don ka jingmut kaba iar bad 
jyllicw katta-katta ba lehse tang 
u Khasi hi uba lah ban sngew- 
thuh ia ka. Ka pyrthei ka dei 
ka jaka ha kaba u briew u lah 
ban kamai ia ka hok bad kata 
ka hok kan long kum ka lynti 
kaba lah ban pyni bad ialam 
ia u sha iing U Blei. 

Ha kane ka jingong ‘kamai 
ia ka hok', ka paw ka jingjyl- 
liew bad ka jingsngur ka pyr- 
khat Khasi, namar u Khasi 
mynno mynno ruh ura ju pyn- 
shlur satia ban shu ioh ‘ci’ ia 
kano kano, ne ban kmen tang 
ba la ioh ‘ei’. Barobor u hikai 
ban da kamai, ban da pynshi- 
tom bad ban pynmih syep kat- 
ba kumba kata ka kam ka da- 
wa. Ym dei ban shu kmen ha 
ka ‘iohei’, ne shaniah ha ka 


iarap kiwei. Lada tan pyrthei 
ka bit tang ban shim kylliang 
hynrei ym ban shim ei. 

Kaba phylla ba u Khasi u la 
kiew ka jingpyrkhat kat haduh 
u pud ba u la lah ban thung 
tynrai ia kane ka rukom pyr- 
khat ‘ban kamai iaka hok’, ha ki 
tnat jingim baroh, la ha ka 
liang ka spah ne ka jingnang- 
jingtip, ne ka burom ne ka bor 
bad kiwei kiwei de. U ai myn- 
siem bad u iaroh ia u briew uba 
smat uba sting, uba khih uba 
kamai, bad ub^a trei uba ktah 
da ka hok, u da ngeit ba 
kine ki wan rah ia ka jingkyrkhu 
bad ki pynsoi wat ia ka ‘rta 
ruh. Ha kawei pat ka liang, u 
bein ia uno uno u alhia, uba 
jaipdeh-jaisngi, uba shong kli- 
kti namar u ngeit ba kata kan 
pyntroin ia u briew bad ia ka 
jiad-bynriew hi. Ka jing- 
jaipdeh bad ka jingbymhok ki 
khate ia ka ’rta. U briew un 
bam ia u soh ka kamai jong u, 
la ha kane ka jingim ne ha kawei 
pat ka jingim. U briew' um 
dei ban khuslai, um dei ruh 
ban khnium, u dei beit ban im 
jingmut tang ban kamai ia ka 
hok. 

U Khasi u ngeit ba baroh 
kiei kiei ki don la ka dor bad 
kumta lada phi kwah ban ioh 
ia kano-kano, phi donkam ban 
da pynbiang ia kata ka dor. 
Ha kiwei pat ki ktien, kiei kiei 
baroh ki don la ki jingdawa, 
bad shwa ba phin kner la ki kti 
ban pdiang ia kano kano, phi 
donkam ban da sngewthuh 
shwa ia ka jingdawa kiba kata 

kaci kaci ka dawa. Ki tymmen 
ki ong ruh wat leit kmeii tang 
namar ba phi ioh ei, hynrei 
shwa ba phin tare, da pyrkhat, 
hato ka shah ka lynti ba phin 
ioh, hato phi sngew shong hok? 
Lada em, kyntait ia ka wat lada 
phi ioh ci. 


Ka hok ka pyn-eh ia ka 
rngiew u briew, bad ka pynksan 
ia ka jingim jong u, katba ka 
pap ka pynlip ia ka main jong 
u bad ka krang naba ngen. 
Ki tymmen ki ju ong haba ioh 
khun ioh kti, ba i khunlung i 
wan ryngkat bad u khaw, kaba 
mut U Blei, U Nongbuh U 
Nongthaw Un pyndap hi ia ka 
jingdonkam jong uno uno u 
briew, lada uta u briew u trei 
hok bad u minot. Haduh 
mynta mynne, kaba phi kylli 
iano-iano, ‘‘shano phin leit,” 
phin dang ioh ia kaba kum kine 
ki jubab, ‘Ngan leit trei ngan 
leit bylla, ngan leit office, bad 
ruh ngan leit wad Khaw'. 
Kawei na ki jingkyrkhu kyrdoh 
haba poi kha poi man ka tong 
‘to da rbi da pa, to da ia man 
parum pareh ban iar i kur i ja'd’, 
bad kumta ter ter. Ka rukom 
pyrkhat u Khasi ka long katba 
nang bun ki khun, katta nang 
bun ki nongtrei, namar um lah 
ban pyrkhat ba uno uno u don 
hok ban wan long-briew ha ka 
pyrthei bad ban shu bam ei 
khlem khih khlem kamai, lait 
noh tang kito kiba na kano- 
ma-kano ka daw kim lah satia 
ban trei ban ktah, kum ki 
khunlung, ki khynnah bad kiba 
anna. 


Ka Pyrkhat Da Ka Rukom 

Ha ki kam baroh, khlem da 
niew tang, u Khasi u ngeit ba 
dei ban teh bad pyndep ia kiei 
kiei baroh katba kum ka ru- 
kom kaba la buh bad dei biang, 
bad hangne ka buhrich ia ka 
jingstad jong u. Dei na kune 
ka daw ba ngi sa ioh ia ka ktien 
kynnoli ka niam-ka-rukom. 
Hangne ruh lada ngi bishar 
bniah ngin nang iohi shuh shuh 
ia ka jingstad u Khasi ha kaba 
kynnoh ia ki ktien, namar u 
ong ka niam ka rukom, kata 
u ban ban pyndep ia ka niam 
katba kum ka rukom, bad um 
ong satia leh rukom leh niam. 
Shaphang ka jingong ba don- 
kam ban leh ei-ei da ka rukom 
yn shu kdew tang kawei ka 
phang kum ka nuksa; u Khasi 
u ong 'krai da thew\ kaba mut 
ba baba phi kren phi donkam 
ban da pyrkhat, ban da nyn- 
shongnia ban da tip bad sngew- 
thuh ia ki ktien kiba phi kren 
bad shano ki thew bad ki lam. 
Kumta ka long ha ki kam 
baroh. Kaba leh ia kiei kiei 
da ka rukom ka nang iarap ban 
pynjanai shuh-shuh ia ka jing- 
shai bad ka akor long briew 
u Khasi hi. 

Ka Jin^yndep Niam Jingpyndep 
Rukom Ka Don Bad 
Ka Jingmang 

Ka jingpyndep nianj pyndep 
rukom baroh jong u khun Khasi 
khara ki long kiba dawa 
shibun ka jinglut jingsep. 
Kumta khnang ban pynl^ 
ban pyndep ia ki niam ki 

rukom baroh, U Barim u la 
da tnang kyrpang bad buh kyr- 
pang na ka jingdon jingem 
jong u na ka bynta ban pynlut 
ha kaba pyndep ia ka niam ka 
rukom. Kumta pateng-la-pa- 
tcng na ka spah ka phew hapoh 
ka jingri-jingsumar jong ka 
khadduh la mang kyrpang ban 
pyndep ia ki niam ki rukom 
baroh, Ka khadduh ruh ka 
shim pateng ia kane ka jing- 
mang (kaba long shi bynta na 
ka jingmih pateng)ryngkat bad 
ka jingkitkhlieh ban pyndep ia 
ki niam ki rukom, nalor kiwei 
kiwei pat ki jingkitkhlieh 
kiba ka dei ban kit. Namar 
ba ka long ka jingioh-pateng, 
bad ym ka jingioh kynti, ka ruh 
ynda haba ka la pyndep ia la ki 
jong ki kamram bad ki jing- 
kitkhlieh, ka donkam ban ai 
pateng pat ha ki longdien ryng- 
kat bad ki juh ki jingkitkhlieh, 
bad kumta ka kylla long ka 
dustur pateng-la-pateng. Dei 
na kane ka daw ba la jer ia 
kaba kum kane ka lingiohshimti 
ka jingioh-pateng, bad ym ka 
jingioh kynti. Kumta suki suki 
ka kylla long ka dustur pateng 
lapateng. Ka jingmut kaba 
tynrai jong ka ka long ba ia 
kat kaba phi la shimpateng na 
ki pateng kiba mynshuwa, phi 
donkam ban ai pateng pat 
ha ki pateng kiba bud. 
“Ka khadduh, namarkata ka 
dei ban duh noh ia ka jingioh- 
pateng jong ka baroh shisien ba 
kam rakhe shuh ban bud ia la 
ka niam ka rukom .” — Editor 


U Khasi U leit la Ka Hyndai 

U Khasi u long uba ieit 
hyndai katta katta. U burom 
shibun ia u longshwa manshwa 
bad ia ki kam kiba ki la ju leh. 
Lehse dei kane ka mynsiem 
ieit hyndai kaba la pynlong ia 
u Khasi ban dang lah ban sah 
snap wat hapdeng ka jingwan- 
tur kaba lymphup bad jing- 
wan tyllup umsaw jong kiwei 
pat ki jaidbynriew. Ka long 
kaba eh shibun ban pyrkhat 
kumno kan long ia kiwei kiwei 
pat ki para riewlum lada ki la 
hap ban iakhleh kumjuh kumba 
iakhleh u Khasi; haba ia nujor 
bad kaba long kiwei pat ki 
para riewlum hapoh kane ka 
jylla Assam. Ka jingieit jing- 
burom niam u Khasi, ryngkat 
bad ka jingieit jingburom ia la 
ka riam ka belt, ki riti ki dustur 
bad ka akor, ka palat liam ia 
baroh bad ka sakhi ia kata 
ka jingong ba u long uba ieit 
ia la ka hyndai. Barobor u 
kiar ia kaba shu tynneng khlem 
sngewthuh ia ka jong kiwei pat. 

Ka Niam ka Pyniatylli 

Ka niam ka long ka bor 
bad ka nongpyn-iatylli. ‘La 
pher u dkhot kawei ka niam', 
bad na kata ka jingtylli ka 
shong buhrieh ka bor bad ka 
jingryntih nadong shadong. 
Ka hikai ia u briew ban bud 
pyrkhing ia ki akor ki dustur 
kumno ban burom ia u Long- 
shwa u Manshwa, u tymmen u 
san, u khi u kpa, u kpanah 
u kpasan, ka meikha ka mei- 
pun bad kumta ter-ter. Ka 

iarap ban iai -pynkynmaw ruh 
ia ka jingiapher u briew na u 
mrad, namar ha ka pyrkhat 
Khasi dei tang u briew uba 
don niam, bad uno uno u bym 
suidniew shuh ia ka niam, um 
da iapher eh na u mrad namar 
uba kum uta unoi salia shuh 
wat ia ka pap ka sang ruh. 

U Khasi um ju ong mynno 
mynno ruh "wei la iap la dep\ 
U burom kumjuh ia uba iap 
kumba ia uba im. Ha ka niam 
Khasi, ka jingngeit ka long ba 
ka mynsiem u briew ka iai im 
wat la u briew u la iap bad na- 
markata ki pyndep niam ban 
iai pynkynmaw ia kata. Kum- 
ba la ong shakhmat, ka niam 
kam dei ka jingsdang, kam dei 
ruh ka jingkut, hynrci ba ka 
long kata ka jingmaian ha kaba 
baroh kiei kiei ki sdien bad ki 
snoh. 

Kaba sogewsih ban ong ka 
long ba ynda ki briew kim ia 
long shuh tang kawei ka niam 
ka jingiatylll shikur shijaid ruh 
ka la shong synjor shibun. Ka 
jingburom kni burom kpa ruh 
ka la hiar shibun, namar ia uba 


la iap ki khein pyut, ia uba im 
pat ki khein niot. Ym don 

shuh kano kano ka ban teh 
ban burom ia ki. Ki nongpuJe 
kin ym sngewthuh bakla, ba 
kane ka mut ba kiwei kiwei 
pat ki niam kim hikai satia 
shaphang ka akor ban burom 
ia ki kni ki kpa bad ki longshwa 
manshwa; hynrei kaba mut ban 
ong eh ka long, ba ki jing- 
burom baroh ki shong sting 
shong per shibun ynda haba 
ngi tip ba ym da donkam ban 
pynleit niam shuh. Ha kiwei 
pat ki ktien, ka kam ka shong 
sting ynda haba ym ia don shuh 
da ka jingpynkitkhlieh kum ka 
kamram ba dei ban da pyndep 
ia ki niam ki rukom. Halor 
jong kine ki nuksa ba 
la tai, ym lah ban len ia ka 
jingshisha ba shibun ki jing- 
kulmar bad ki kynrum kynram 
ki la mih ha bun ki liang naduh 
ba u khuu Khasi-khara um 
shym long shuh tang ha kawei 
ka niam. 

“Nang bud niam nongwei 
nangjot ka long ing ka long 
sem, nang jngai ka khun na ka 
km 'xQ," - -Editor. 


“Ko khun to kohnguh ka mon to pyndem, 

Ka kmie wei kam suk jingbha ym ju shem ” 

Oscar M Wahlang. 

U KHASI HA LA KA NIAM 
KA RUKOM 


Da U Hipshon Roy, i. f. a. s. 

Ha ka Shad Suk Mynsiem shisien shi snem ngi ia kynduh 
lang ha Sor Shillong, naduh ka snem 1911, hangnc; — 

“Ha Lympung Shad ki Theisotti, 

Ngin ia lang baroh para khun ka ri, 

Ta kit bok kit rwiang ban la bha, 
la khublei artat para Khasi nylla.” 

Ha kine 13, 14 bad 15 tarik u bnai laiong, 1969, ka Shad 
Suk Mynsiem kaba 58, ban khraw ka nguh ka dem ia la U 
Nongthaw da ka suk mynsiem suda. Shuwa ban sdang ia ka 
shad da don ka duwai da u rangbah ka Seng kumne: — 

“A ! Blei Trai Kynrad! U Nongthaw U Nongbuh. 

La ia poi mynta , kumba la ia buh. ban ia mih ka shad 
ka kmen. 

Trai Kynrad! Da ka suk Mynsiem, ngi diangti ia ka jingieit- 
jingisynei jong phi baroh shisnem. 

Kumba ngi mut, ngi thew, ban leh ia kaba bha, ban roi ka Ri, 
da ba biang, ha ka Niam ka Rukom, ka Hok ka Sot, 
ka Stad ka Nang, ka Spah ka Hajar, ka Nam ka Burom, 
ka Buit ka Akor. 

Katta kein Kynrad! Ia kane ka Jingshad Jingkmen jong ngi, 
kyrkhu hi ma phi, kyrdoh hi ma phi, ba kan bha kan 
miat. ba kan phuh kan phieng ha u Nongshad u 
Nongkmen, ha u Nongput u Nongtem, u Khmih kai u 
Khmih iaid, Shynrang Kynthei, ba long u para kur 
para kha suda baroh. 

Ai Trai Kynrad ka Koit ka Nang ryngkat.” 

Ynda la dep u sa nguh biang laisien bad u sa phah ba kin 
ong lang baroh u paitbah kumne: — 

T. ‘‘Kumba la iabuh, ba la poi ka Sngi ka Ta, 

Ban ia mih, ka shad ka kmen , da ka Suk Mynsiem baroh. 
Kumba ia long ba ia tip i Kur i Kha para Khun Khasi- 

Khara. 

Pyllun na khlieh ha kjat, na Mihngi sha Sepngi, 

Ban ia bud ia ka Riti. Mynta la ia poi la ialang, 

La ka khreh ka khrum. Baroh la ka riam ka beit shrak! 



II. Para Khun Khasi-Pnar, ba dang khein i Kur i Kha, 
Kat kum la ka Riti , ba ju ia shong-suk shong-sain. 
Ka buit te kawei, ka bor te kawei, ban tang sah pyrto 

la ka Ri. 

III. Katta la ia ong. Mynta ngin ieng ryngkat kawei, 
La ka wait, la u Symphiah, ha ka Shad ka Kmen, 
Ha ka Nam ka Burom, ban sah pyrto babha, 

Ha u Briew ha U Blei kum kata pateng la pateng.” 

Hadicn kane ki ia kynhoi lai sien, bad ki da pyndem bad- 
rah la ki wait bad u symphiah lai sien. 

To ngin ia kynmaw para-kur para-kha baroh,ba ha shi-tyllup 
ka pyrthei don har rukom ki jaid bynriew ba iadon la ka rukom 
shong rukom sah, ka ktien ka thylliej, ka dustur ka riti, ka Niam 
ka Rukom, ka khein kur khein kha. Ma ngi ki Khasi ruh kumjuh 
ngi don la ka ktien ka thylliej, la ka burom ka akor, la i rukom 
iaid rukom ieng, la ka Niam ka Rukom, ka khein-kur khein-kha, 
la ka shad ka kmen bad la ka put ka tern. Ngi don la U Blei, 
Uba Hok Uba Shisha,U Nongbuh U Nongthaw, U Trai Kynrad 
bad la ka Niam, ka Niam Tip-Blei, Tip-Briew. Ngim lah ban long 
kiba Tip-Blei lada ngim long kiba Tip-Briew lane ban long kiba 
Tip-Briew, lada ngim long kiba Tip-Blei. Ngi don ka jing-ngeit 
tynrai kaba skhem, ba don tang Uwei U Blei Uba thaw Uba buh 
ia u khun bynriew shi-tyllup ka pyrthei, ki mrad, ki dieng, ki soh, 
ka sngi, u bnai shi-tyllup ka bneng ka pyrthei; bad ia u khun 
bynriew ruh, ym tang ia u Khasi hynrei ia bun jaid u khun bynriew 
ruh ha sla ka pyrthei U la thaw, bad U ai hi la ki Niam, ki Niam, 
ki Rukom Rukom ban mane ban nguh la U Nongthaw; 

“I’u khun bynriew ruh. 

Bun jaid hi la thaw. 

La Niam la Rukom ki la don, 

L’u Nongthaw ban iaroh 
L’u Nongthaw ban iaroh, 

Don Niam don Rukom, 

L’u Nongthaw ban iaroh,” 

Kumba ha kine ki tynrai ngi la-roi la-man ha dur long-briew 
ha dur long-spah bad ngim dei ban lyndet, ha ka thame Shoh- 
tyndep, na la ka Niam ka Rukom bad Akor Khasi, ioh poi sha ka 
duh ka dam ha la i long-ing long-sem bad kaba sang ha khmat 
U Blei U Trai Kynrad; haba: 

“U BLEI u pynneh kawei ka jutang, 

Ba tang ia U Marwei kin mane lang; 

Kumta ma phi baroh shynrang kynthei, 

Kynmaw ban mane beit tang ia U Blei ; 

Kumba la don ka jutang na hyndai. 

U Blei bad ,u hynniew bad u khyndai ; 

Mangi maphi kiba hadten habud, 

Ban’roh bad bah dale ngim dei ban nud; 

Naba ka long kaba sang lap sang im, 

Haduh ban da jot da pei duh nongrim; 

Bad ka long ruh de ka pap kaba khraw 
L’i long rynnieng ha khmat U Blei bathaw.” 

“Ka mane ka nguh Blei ka long ka Niam, 

Kaba dei ia shynrang kynthei ban piam ; 

Lada phim bat beit ia ka Niam Tynrai. 

La i kur ruh kumno phin lah sharai? 

Ka Niam ka long ka tynrai pyneh rngiew, 

Ka kur ka long ka tynrai kmie long briew; 

To ksoh la ka Niam to bat la i kur, 

Tam ne duna na kata la bakhur. 

Ka Niam ka long ka bor ka Trai Nongsam, 

I kur i long ka doh, ka shyieng, ka snam.” 

Ka ’tien sneng ka ’tien kraw U Longshwa U Manshwa, la 
ha ka buit ne akor, la ha ka kam ka duk ne ha k? Niam ka Rukom 
ka long kaba da thew biang pa biang ym tang ban bit tang, ha la 
ka khmat malade hynrei ban da iabit lang ryngkat shi-pyllun ha- 
khmat i kur i kha. Ngi ngeit ba ka jing-wan long briew Jong ngi 
ha kane ka pyrthei ka long ban kamai ia ka hok bad ba ngin 
shakri ia la U Nongthaw, da kaba iaid Hok iaid Tip-Briew. 
Lada ngim long kiba Tip-Blei Tip-Briew, ngim lah ban poi sha 
dwar U Blei ne ioh Jingsuk ha kane ka pyrthei. To ngin ia kyn- 
maw kein ia ka sneng ka bthah ki Longshwa Manshwa, ia la ka 
Niam ka Rukom ban tang sah ka burom la ing la sem, la kur la 
kha bad para ri ha khmat ka Hok U Blei U Trai Kynrad U Nong- 
buh U Nongthaw. Ngi dei ki Khasi bad ngi dei ka jaid byn- 
riew kaba la don hi la ka Jong ka Niam ka Rukom ryngkat la ka 
Shad ka Kmen. Lada ngi ia pait ia pra bad khein khyndew la ki 
Jong ki hok ki riti bad la ka Jong ka Niam ka Rukom kajingkyrkhu 
na U Blei U Nongthaw U Nongbuh Jong ngi kum ka Jaid bynricw 
Khasi kan num poi hok shuh kein bad ryngkat sngewsih bad rem 
noh kitai ki thawlang ki iawbei. Kum ka Jing-kyntu ban neh 
ia ka Jaid ka kynja Khasi — ym tang ha ka dur ne sur Khasi hynrei 
haduh ka Jing-long, ka Akor, ka Niam bad ka Rukom Khasi — 
ngi dei ban da kham ia pynlait pynlut por bad bor ban lait na ka 
shah kynnoh ha u Dkhar ha u Phareng ba U Khasi hana u long 
uba dum uba bieit uba khlem tip mei tip pa bad khlem Blei. 

“ATo para riew khein kur khein Jchk, 
Ale /ang bad ngi, 

\tV varVsLil t\giTi tl^-cw pylla, 
l!)a akor ka ri. 

"Ngin da ia shong pynshaid shisha, 
Da la ka riti, 

Ka snap paka jong ki longshwa 
Kum ka Asorphi." 


KA JINGSNENG TYUMEN 

Wat ju ai huspai ia ka kiad ban hang, 

Ba ha ka, ka um, ka ding, ki don lang, 

Wat iu leh kfdain eh ia ka um ka ding, 

Ba ioh phi hap pat lyndang pat pyrshing. 
Wat ju samai ho ha ka dihkynja, 

Ba ioh lap ka ringsdot pukir-pukra; 

Wat ham wat dih aphin, shandu, mudot, 

Ba ka met ka sdot, ka r'ta ka lyngkot. 

Wat ju lei* marmlien ka syat ia-khalai, 

Ba don ha ka, ka hiamra ringswai; 

Wat Ju mlien ha ka iaid awria uwman, 

Ba sniew ka met had wir spah noh pynhan; 
Wat ju iashang khah bad ki jong ki hriew, 
Ba ioh ka lap ka ruma ka phohsniew ; 
Nangta sah sa ka rain ka thuhkhana, 
Lyntertait haroh shijunom hura 
Kine haroh hynriew tylli ki kpait, 

Kiha lah eh ban pynjot ingkhong khait. 



“BALEI NGA NGEIT HA KA 
NIAM TYNRAI” 

Da U B. NiKHLA, B.Sc.. Joint Secretary, Sein Raj 
Shillong Branch 


Ngi ki Khasi-Pnar ngi long 
kawei ka jaidbynriew ba kyr- 
pang. Ngi don ka jingngeit ba 
ia ngi la phah beit beil da U 
Trai Nongbuh Nongthaw na 
bneng ban wan sha kane ka 
pyrlhei lyngba ki kpa lymmen 
)ong ngi ki “Nicw Skum Niew 
Trep”. Namar kata ngi dei ki 
khun jong U Blei hi. Namar 
dei hangne ba la seng ia ki 
niam ki rukom, ki riti ki dustur 
naduh mynbarim bajah bad ba 
la pyndap shuh shuh ia kine ki 
rilum baieit jongngi da ka jing- 
khuid bad ka jingshisha. Ki 
Khasi-Pnar ki long kiba iai- 
shah, kiba lui lui bad kiba bat ia 
la ka juban lak. Shisien ba ki ia 
khlei ia la u thylliej ksiar kim 
ju nguid shuh ia u arsien. Ha 
ki ka “hooid” ka long shisha 
ka “hooid” bad ka “em” ka 
long shisha ka “em”. Ki jingeh 
bad ki dumok ka por kim lah 
satia ban buhrieh ia kane ka 
jingshisha. Kane ka jinglong ka 
pyni ba ki Khasi-Pnar ki long 
ki khun U Blei. U Khasi-Pnar 
hyndai la u tare hapoh ka tlip 
tlip, pynban u long uba la don 
ka jingshai. Namar ha ka maia 
u iohi ia U Blei bad u seng ia ki 
niam ki rukom, ki riti ki dustur 
bad ia ka khein jait khein kynja 
da kaba iasyllok bad U. U 
icng ha ka nongrim ba la ai ia 
u da U Blei hi kata “Kamai ia 


ka hok”. Kane ka long ka 
daw balei ba kane ka jaidbyn- 
rievv ka dang iai neh ka dang 
iai im wat la pynshitom ia ka 
da ki bun spah snem hapoh ka 
jingsynshar jong ki nongwei. 
Kane ka jaidbynriew kan dang 
iai im katba ka dang lah ban 
bat ia la ki niam ki rukom, ki 
riti ki dustur ba ia ai ha ka da 
U Blei hi. 

Kumta ngi dei ban icng ha la 
ki jong ki kjat. Ngin lum ia 
ka jingtip ba ngi donkam na 
kano kano ka jaid-bynriew ha 
pyrthei, hynrei ngim dei satia 
ban klet ba ngi dei ki Khasi- 
Pnar kiba don la ki jong ki 
niam ki dustur. Uwei-pa-uwei 
u Khasi-Pnar u don la ka kam 
ban leh. Ki hajar ki kpa tym- 
men ki kmie tymmen ki long- 
shwa ki man-shwa ki jongngi, 
kiba la bam kwai hakhmat U 
Blei, ki peit ia man la ki kam 
ba ngi leh. Ki kmen bad ki 
sngewbha haba ki iohi ba np 
ki long-dien ngi pynbha pyni- 
tynnad ia ki matti jongki 
ha kane ka pyrthei. Hynrei 
ki sngewsih kthang pat de ban 
iohi ba lada ngi pyrshang ban 
pyndam noh ia ki. Ngi don 
shibun kiei kiei ban tip na kiwei 
pat. U briew uba kyntait ban 
tip na kiwei pat uta um dei 
satia u briew. Hynrei ngim 



dei ban shah ba kine ki jingtip 
ba ngi lum na kiwei kin synshar 
iangi. Dei mangi ki ban syn- 
shar ia ki. “Wat kyrkich, wat 
pyrthuh ia kiwei pat”, kane ka 
dei kawei ka jinghikai ba ngi 
dei ban kynmaw. Ka jing- 
pyrthuh kam long satia ka jing- 
shai. Nga lah ban riam ialade 
kum u syiem hynrei kane kam 
pynlong ia nga u syiem. U 
Suri ha ka snieh langbrot um 
dei satia u langbrot. Ka jing- 
pyrthuh kum u khaw-pud ka 
long ka dak jong ka jinghiar 
shapoh, ka dak jong ka jing- 
troin jong ka jaidbynriew. Ha- 
ba u briew u la sdang ban isih 
ialade, u la sdang ban isih ia la 
ki kpa tymmen, u la sdang ban 
bein ia la ki thawlang ki iawbei, 
ka jingkut ka la wan, ka jaid- 
bynriew ka la ngam shapoh 
khyndew. Hato don kiba kwah 
ban iohi ba kane ka jaidbyn- 
riew jong ngi kan jah noh! 
Kumta, para, kyndit joit ne jot 
noh thiaw! 

Namarkata nyngkong eh to 
ngin ia bat ia ka jinglong ba 
kynja mynsiem-ia la ki niam ki 
rukom ki riti ki dustur kiba ngi 
nud ban kam trai ba dei ki jong 
ngi hi kiba ngi ioh kynti na la ki 
longshwa manshwa kiba la wan 
sha kane ka pyrthei ban kamai 
ia ka hok. Namar dei tang 
kane ka ban pynneh pynsah ia 
ka jinglong Nylla jong ngi. 
“La^ ngim bat beit ia la ka 
Niam tynrai, la i kur ruh kumno 
ngin sharai.” Lada ngim lah 
ban sharai la i kur ia ka jaid- 
bynriew la jong kumno ngin 
sharai. Ki nongwei naduh 


hyndai ki la pyrshang bad iai 
pyrshang ban iuh roit noh ia 
kane ka jaidbynriew jongngi 
hapoh ki kjat jong ki haduh ba 
ki riewmadan jongngi ki Ja 
klet noh ba ma ki ki dei ki khun 
ki ksiew u hynniew trep Niew- 
skum — ki khun U Blei. La teh 
ia ki bad met bad mynsiem. La 
pynlong ia ki kum ki nongthOh- 
dieng bad ki nongtong um ia 
ki kynrad nongwei jong ki. 
Kane ka la pynlong ia ki ban 
pyrkhat ba la kha ia ki ban 
long ki mraw iano re iano. Ki 
la klet ba maki ki dei ki khun 
jong U Blei. Da kaba i kwah 
ia ka jong kiwei pat , ka apot 
sepngi ka la hap ha ki. 


To ngin ia kyndit bynriew 
para, kam dei satia ka por ban 
thiah. Don ka jingngeit ba phi 
long ki riewshlur kiba la kha 
ban leh shibun ki kam bakhraw. 
Wat ai ba ka jingwiar i ksew 
barit kan pyntieng ia phi. Na- 
mar dei ha ka kam jong ngi 
mynta ka sdien ka jingim jong 
ka ri Khasi-Pnar kaba lashai 
la shisngi. Ai ba ka pyrthei 
kan tip lyngba ki kam babha 
jong ngi ba don kata ka jaid 
bynriew kaba la phah kyrpang 
da U Blei sha kane ka Pyrthei 
bad ka dang don haduh mynta. 
Wat ai ba ka kyntien ka jong- 
phi kan kren khamjam ban ia 
ki kam ki jong phi , hynrei ai 
ba ki kam ki jongphi kin kyang 
kin pyrta sha ka pyrthei baroh 
kawei ba ngi long ki khlur ban 
lam lynti ia ka pyrthei ha ka 
Hang ka tip-briew tip-Blei, ha 
ka Hang ka akor ka burom. 

KA NONGKYLLIANG 

KajingkrenIRaogbah A.S.KIiongphai, B. L. Advocate, President, 
Seng Khasi,ha ka 26th January 1969 ha Seng Khasi Hall, 
Mawkhar, Shillong 


Ka ktien kyUiang, ka dei ka 
adverb bad lah ruh ban pyn- 
donkarn kum ka noun, kaba 
mut ka jingai kylliang ne shim 
kylliang. Ka ktien kylliang hi 
ka mut ia kaei kaei kaba ngi dci 
ban pynphai pat. Ka ktien 
nong, kum ka noun ka mut ka 
bai nong-bai ni ia kaba ngi trei ; 
u briew uba trei u dei ban ioh 
la ka nong. Kumta ka ktien 
nong ba ju buh na khmat 
(prefix) haba pyniasoh bad ka 
ktien kylliang ka don ka jing- 
mut kaba iar bad khia katta- 
katta. Kumta kane ka ktien 
ka mut ka bainong ba uno-uno 
nc kano-kano kin ioh kumba ki 
la trei hok ne pap, hok-hok, 
pap-pap, phin ioh la ka nong- 
kylliang. Ha ka ktien pahreng 
kaba kham jan ka dei recipro- 
city, kaba mut ka jingialeh ne 
ia ai markylliang, kum ha ka 
kha-i pateng hapdeng kawei ka 
hima bad kawei pat ha kaba 
ki ju pynduh kaba shim 
khajna markylliang (action 
and reaction; the discharge 
of mutual duties or obliga- 
tions, as between two 
individuals or parties; equal en- 
joyment of mutual ri^ts or 
benefits, especially in interna- 
tional trade, equal facilities or 
advantages by abolition of 
prohibitory or protective du- 
ties, or by equalizing the rates 


in each country). Kawei pat 
ha ka ktien phareng ka long 
retribution, kaba mut ka jing- 
siew kylliang ne jingioh kyl- 
liang lada ia kaba bha ne ba 
sniew. Ka long ka jingsuk ne 
jingshilom lawei ba u briew 
ne ka briew ki dei ban ioh na 
ka bynta la ki kam ne jingleh 
ba bha nc ba sniew. (repay- 
ment, reward, return suitable 
to the merits or deserts of an 
action, as reward or punish- 
ment. It is a state of happi- 
ness or of misery in another 
world allotted to man accor- 
ding to their deserts (worths, 
dues) while living on earth). 
Kane ka ktien retribution ka 
kham ia hap bad ka ktien nong- 
kylliang jong ngi ki Khasi. fo 
don bun ki ktien ba pyniasoh 
bad ka ktien kylliang kum, 
mat kylliang— a child, a repre- 
sentative, pan kylliang, shim 
kylliang, leh kylliang bad kumta 
ter ter. Ka ktien kylliang hi 
ka mut— ban pynphai ia ka ram 
to return as a loan. Ka nong- 
kylliang, haduh mynta kham- 
tam ha ki nongkyndong ka mut 
lada u briew u wan trei iarap, 
khlem bai nong saw sngi ha iing 
jong phi, phi ruh phi dei ban leit 
trei pat saw sngi ha iing jong u 
kum ka nongkylliang. Ki tym- 
men ki ju ong ba kumba u briew 
u la leh, u la trei un ioh la ka 



nongkylliang Ha ka jingngeit 
jong ngi ki Khasi, ngi shem ba 
ym don mano-mano ba lah ban 
bah khala ia ngi, hynrei dei 
tang ngi ma lade bad-da 
lade hi: kunita, “la kano 
kano ka jingsnicw ne ka pap 
ba phi la kum leh, lada haba 
rieh nc ba paw ne ba dum; ia 
kano-kano ka jingjynjar ba phi 
shem, la ka dei kaba eh ne kaba 
jem wat ju leit pynkil pap halor 
kiwei pat, ioh ka wan hap ha 
lade ka suhsat; kaba pynkit 
khoh pei halor kiwei pat, shi- 
sien ka sngi ha lade hi kan wan 
ngal”. 

Kiba khmieh bad nujor bha 
kin ioh-i ba U Blei U Trai Kyn- 
rad, U Nongbuh, U Nongthaw, 
U Balah U Baiai U la buh ha 
kane ka pyrthei ka mariang ia 
ki diengsoh, diengsyntirew, ki 
soh, ki syntiew la ka jong ka 
Jong , hynrei baroh ki siew- 
kylliang bad iaroh ia la U 
Nongthaw; khmieh ia ki soh 
bad syntiew ba bun Jr it bun 
rong bad la jingiwbih ki suh- 
sieng, kumjuh ruh ki sim ba bun 
jait ba bun rong, ki rwai iaroh 
bad siewkylliang ia la u Nong- 
thaw, hynrei tang ma ngi ki 
briew la ngi long ki kynrad 
halor ki jingthaw baroh , pynban 
ngi long ki bym suidniew ban 
siew kylliang da kaba biang 
ia la U Nongthaw, “Pleng ka 
dei ia nga kein ba ngan iaid da 
kaba biang, man ka sngi, man 
u bnai, man ka snem ba ngan 
ioh diang , kumba nga la long 
dei ngan ioh ka nongkylliang”, 

Ki Khasi ki sneng ki kraw, 
ki ju ong ba iaki ’tien sneng 


wat ju bakla,-- namar ba ki 
tieng ia ka nongkylliang-Ki ju 
sneng naduh ba ngi dang rit ba 
ha iing ha sem ban ia ieit ia 
kren ki ’tien donburom bym 
bit ban ong “mame” ne “ma- 
pha” ia shynrang ne kynthei 
lane shi para. Haba ai jing- 
bam ki kmie ki kpa, la ki ai 
katno-katno ym bit banleh sa, 
ha ba kwah jingbam ruh ki ju 
ong wat ju marmlien ban shim 
hi ne ban ia knieh, wat ju lalot 
kangar jyndei, ki ong, ioh pang 
khrew. Kim ju shah ban bam 
seh ba ioh raid noh, ym khlain 
ne synter shuh bad ki briew 
ruh kin kynshi iathuh khana, 
“Iw kum ki khun bym ju ioh 
ja”. Ki sneng ruh ba ngin 
sngewrit kynthop ban ym mlien 
ka sngew meng sngew sarong, 
bad kane ka jingmlien ka dei 
ka kam ba kin khmieh ki kmie 
ki kpa na la iing nyngkong. 
Lada ki kmie ki leh bad lah 
ban leh ia kane ki la jop Ipa 
shiteng ha ka thma ka jingim 
bad kin ioh ka nongkylliang 
kaba biang bad ki soh bathiang. 

Iathuh ha nga ki kmie ki kpa 
ki la long ne long kiba kumno? 
bad ngan iathuh ki khun kin 
long kiba kumno. Ki kmie 
ki kpa kiba sneng ba kraw ia 
la ki khun naduh ba ki dang- 
lung, kiba ai ka sneng ka kraw 
kaba bha, kiba ai ka jingbam 
mynsiem kaba bha, kiba ai ki 
jingmut jingpyrkhat ba bha, 
kiba pynmlien ha ki rukom ba 
bha, kiba nang ban ai ka bam 
ka dih ba bha, ka akor kaba 
bha, khlem pep kin ioh 
la ka nongkylliang, ba suh 


34 



sieng jingiwbih ba thiang, 
bad kata ka dei kein ka 
nongkylliang ba ki khun kin 
siew kylliang ynda ki la heh 
la saniban bsa ban btiah ia la ki 
kmie ki kpa ynda ki la tymmrn 
Ka pyrthel hi ka long ka kper 
syntiew ba itynnad haba ia ieit 
ha iing. 

U mali uba bha, uba sumar 
uba phut uba pynkhuid ia ki 
nuit ki nier, uba ai sboh, ai 
um, uba ker bha la ka kpcr ban 
ym ioh pynjot ki mrad ki mreng, 
uba khie thiah dangstep phyr- 
ngab, uba ap bad trci baroh 
shi sngi, uba khang khop ia 
la ka phalor mynmiet, khlem 
pep un hun bad ki briew ruh kin 
iaroh ban ioh-i ia ka kper soh 
kper syntiew ba bun jait ki rong 
ba itynnad ba bang bad la ki 
jingiewbih ba suhsieng. Ki iaroh 
ia la u nongsumar bad kumjuh 
ia la U Nongthaw. U nongrep 
ba smat ba sting uba puh ba 
lur ia la ka lyngkha dang step 
Dhyrngab, uba bet ia u symbai 
ja bha, uba sumar mict sngi, u 
bym shah ia ki phreit, ki sim 
ne ki mrad ki mreng ban pyn- 
duh ne pynjulor ia u kba, uba 
ai ka um kaba biang, uba pyn- 
khuid ia ki fiuit ki nier khlem pep 
un ioh ot ia u kba ba bha. Kum- 
juh ruh u briew uba thuiig ia 
ki diengsoh diengpai ha ka por 
ba biang, uba pynkhuid ia ki 
niut ki nier, u bym shah ba ka 
mangkariang kan bam, khlem 
pep un ioh kheit kyrhai ia ki 
soh ba bang ba thiang bad ioh 
la ka nongkylliang. 

Ki briew ynda ki la sngew- 
nang sngewstad mynta ki la 


klet noh wat ia U Non^buh 
Nongthaw. Ngi la ioh kem ki 
jingstad ba ngi la ioh bad kiba 
ngin dang ioh shuh haduh ba ^ 
ka jingjngai na kawei ka jaka, 
na kawei ka it, na kawei ka 
muluk, na kawei ka hima, wat 
ia ka haw-haw kin ym long 
shuh kiba pynjngai ia ngi, na- 
mar ha ka jaka ban iaid ar 
taiew, lai taiew, ngi lah ban 
iaid mynta hapdeng ym ar ne 
lai sngi, hynrei ha pdeng ar bad 
lai kynta. Kine ki riewstad ki 
ioh kein ka nongkylliang da ki 
kam ba bha hynrei ngim dei 
ban sarong ne bein ia uta uba 
la pynlong ia ngi, ba ngi long 
kumba ngi la long. 


Ha ka Jaka ban ai khublei 
lok, haba leit phut bniat, namar 
mynhyndai ki iathuh ba u briew 
uba leit bad kwah ban phut 
bniat, namar ba u shitom at 
ka shyntur, bym ioh bam ioh 
dih bym ioh thiah ioh shong 
shuh, u da ia khublei ia ki lok 
ki jor, namar um tip un wan 
im ne long kumno. Ki teh da 
ki tyllai ia ki kti ki kjat ha jing- 
thiah bad ki kynjut da ki halai. 
Mynta kam long shuh kumta. 
Katba ngi nangstad, ki khyl- 
lung ruh kim kham iap kynrei 
bad ka kmie ruh kam kham 
shitom, ka pyrthei ka nangroi 
bad u khun bynriew u nangbun. 
Ngi ioh kein la ka nongkylliang, 
da kaba ngi pyndonkam hok 
ia ka sap ka phong ba la ai U 
Nongthaw tangba ryngkat bad 
ka jingstad, ngi pyndonkam ha 
ka rukom ba dei ban iaroh ia 
la u Nongthaw. 

Ki bor ba heh ki iaieh ia tan, 
ki khroh na kiba kin ioh myn- 
toi, uba rit u nangiap. Ki 
long kumjuh hi, kumba haba 
u mrad i.e. masi ba heh bad 
donbor u beh bad kyndat ia i 
khun masi iba rit haba i bam 
ia u ’lang lung uba u ikwah ban 
bam. Kumjuh kumba u suri 
haba u kwah ban bam ia i 
khun blang u wad daw kynroi 
bun jait, balei ba jakhlia ka um 
dih imat ba ita i khun blang i 
leit iuh ne pyntngit naneng bad 
haba i ong ba im shym la 
leh kumta namar ha ka jing- 
shisha i la dih um narum, 
katta ruh u suri u la ong 
ba lada im shym la Ich ma i, 
kata u kpa Jong i uba la mai 
ia u, la tim ia u myn shem snem 
kumta i dei ban siew dor wat 
da ka jingiap. Kumta ruh uba 
heh bor u lah ban kynroi thaw 
nia haba kiba rit bor ki iaieh, 
ki heh bor ki maham, ki byr- 
ngem bad ki lah ruh ban pyn- 
shitom, hynrei haba para ba 
ia ryngkat ki ia tyngkhuh ka 
kam ka shu kut noh khlem 
leh ei-e'i.Ngi la ioh-i ia kata ka 
nongkylliang ba ka League of 
Nations ka la kyllon bad ym 
artatien wat lada kane ka 
U.N.O. ka kyllon, lymda ka 
pyrkhat bad kynmaw sngi ia ka 
nongkylliang, ba kumba ki leh 
ia kiwei kiba rit bad tlot bor, 
ki ruh kin kyllon. 

Phin ioh-i ba ym lah ban 
ynduh daei-daei ia ka nong- 
ylliang, da ki ‘lei thawnang 
malade, lane ban leit bah khala 
da kiwei pat ia ki pop ki^yei. 
Kiba hikai ia kiwei, kiba kyn- 


shoit ia ki jingsniew, khJem 
pep kin wan kyrtoh hi ha lade. 
Lada phi shu ,niut shu khan, 
khlem leh, lehse yn ym da paw 
eh, hynrei lada phi leit lute 
leit dokhol ia ka it ka muluk, 
ka jaka kiwei pat, khlem ar- 
taticn ia ka Jong phi ruh ' n 
lute, dokhol, ne pynjot, shisien 
ka sngi da kiwei pat. Lada 
phi pynshitom leh bein ia kiba 
rit bor khlem sngap shuh ia ka 
nia hok iaphi ruh shisien ka 
sngi yn pynjot, pynshitom da 
kiwei pat ne da kito kijuh ki 
briew kiba phi la leh bein. Ka 
history ka pyrthei , wat mynta hi 
da la ki khmat la jong ngi la 
ioh-i kumno ka ri Germany 
ka la long hadicn ka jingshah 
jop u Hitler ha ka snem 1945, 
bad kiwei ki hima bad bor 
pyrthei kiba heh ki la pra la 
kyllon ba ki la leh bein ia kiba 
rit ba ria, bad ba kim khein 
shuh ia ka sang ka pap. 

Lada phi hikai ban shun ban 
ibein ia la ki kmie ki kpa, ia ki 
khun jong phi ruh kumjuh yn 
don hi ki ban hikai kylliang 
kumjuh, bad kumta ki khun 
jongphi ruh kin shun, kin isih 
kylliang ia phi. Wat tang ban 
pyrkhat ibein ne bishni ia kiwei 
ruh ka bym bit, namar kin don 
kiwei pat ruh ki ban ibein kyl- 
liang ia phi khlem tip, lane ba 
maphi hi phin ym ioh tliiah suk 
shong suk haba phi la kum mut 
kumta. Kumta ka jingmut 
bha, jingleh bha ki don hi la 
ka nong, kata ban pynsuk ne 
pynshkitom hi ia la bad ha la 
ka jingmut la jong. Dei u briew 
hi uba pynlong ia kata ka 

dujok ne ka bneng, kat kum ki 
jingmut jingpyrkhat, ki kam, 
ki akor ba u ia leh. 

Kumta lada ngi iui dem, iai 
pyrkhat, iai kren, iai leh hok, 
ngin him ba kane ka jingbishar 
ba donbor tam kaba ngi ong 
ka nongkjlliang (the supreme 
dispenser of justice) kan ai jing- 
suk ne jingshitom, kat kum ka 
jingmut, Jingkhan bad Jingleh 
jongphi, kan long ka nonglukai 
ia la ka iaid ka ieng hok ba bha 
la Jong , ban long lade kat u 
britw ne ka briew shisha ha 
pyrthei hapdeng u lok u jor, 
u kur u jait bad u kha u man. 
Ki tymmen ki ju sneng bym bit 
bad mano-mano ruh la shyn- 
rang ne kynthei, wat ju kit 
kyndang ne pynkit kyndang ia 
ka pap kiwei, wat ju pynkit la 
ka pap ha kiwei. La phi leh 
makna, katno-kanto ruh ka hok 
ka hok. ka pap ka pap, phin 
shu sah jeid pynban ei ia lade, 
kumta ha la ka hok to kit kyn- 
dong shaithop la ka jong phin 
ioh jingkyrkhu na tbian nc 
jrong . 

Ki tymmen ki sneng ba ngim 
dei ban brai jyndci ia ka biria 
thala, ba ioh ka jingmut ka 
shong per noh tang ha sla, wat 
ju iai mlicn eh ruh ka kticn 
khutia biria, ba ka jingim ka 
kylla tharia. Ym bit ban kren 
mler ka ktien iano-iano, lane 
ban jler ka ktien lano-lano, >m 
dei ruh ban kren ne leh khlem 
da sngewthuh ba ioh pawrain 
ei ha kaba khadduh. Ngim 
dei ban ralien ban shait ka 
lorni ba ioh shong seng ka long 


atlukhi. Ia lade wat ju pyn- 
shong niangraidhob, ba ioh 
dain pong ia la ka lyngthohdoh, 
wat ju rhah ia ka jingioh kiwei 
ba ioh shah dain dong ei ha 
pyrthei, wat ju bishni ia kiwei 
ki britw, ba ioh pakhuh ei ha 
la ka khohsitw, wat ju ai huspai 
ia ka kiad ban bam ba ha ka 
ka um ka dingki ia don lang; 
wat ham v\'at dih aphin, shandu 
mudot,ba ka met ka sdot, ka 
rta ka lyngkot, wat ju mar- 
mlien ka syat iu khalia, ba ka 
dot! ha ka ka niamra ringswai. 

Ha ka jingshong kha shong 
man ki tymmen ki ong: Wat ju 
peit itynnad iano-iano, khlem 
da tip ia i kur i jait jongno, 
da kylli bha ia i kur bad ia ka 
ia sang. Wat ju ia poi kha 
lyngngoh thamulo, dei ban da 
tip u kni u kpa; w'at ju ia poi 
kha bad ki jait bym bha, hynrei 
para ba ia biang ka pylla. 
Haba shisien phi la leit iing 
britw wat ju leh bcin ia ka jait 
kiwei, ba ioh ka kyrtoh lyndet 
ha la ka kur ka jait. Ki ong 
ruh Wilt ju khmieh ibha hamer 
ba riam ba beit, ioh isih ynda 
ha ka leit ka wan. Haba poi 
kha ha i kur-no kur-no, wat 
ju iehbtiii wat ju ichnoh pyng- 
dir.g p>ngiuh ba sang, bym ia 
ithuh kha ithuh man shuh, bym 
ia ithuh khun ithuh kpa shuh. 
Kane kam dei tang ia ka iing 
ki briew ha la iing ruh kam pep 
ban wan jia sniew', lada uno-uno 

ii leit leh kum kata, ki khein 
nc niew ka kam u duhjait duh- 
kynja. Namar haba ia poi kha 
ki da duwai, kyrpad bad pan 

na U Blci Trai Kynrad ban iar 
ban khraw u tnum u tyndai, 
ban khraw u synniang u byn- 
hei, ban long ka phur ka siang 
arliang kha rta-rta. 

Ki ong wat ju kynshi nc byn- 
thiew haba kiwei ki shem sniew, 
haba kren ne leh ia kiwei mynno 
ba tang ia kiwei kan leit dei 
kan kyrtoh ha lade hi kynmaw 
nongkylliang ka ju jia kylla la 
ka long kaba sniew ne kaba 
bha. Wat ju leh tlian ka kamai 
ka kajih, ym dei ruh ban pyn- 
lut phut ha ka bam ka dih ba 
ioh hap lynnong ka jingshipa 
ba ioh iap lum thadlad khlem 
kur khlem kha. Ym dei ruh 
ba ngin shaniah jyndei tang 
ha la ka mon, haramjat kum 
ka mon lait luid ym ju don, 
ka mon khlem nia kam ju niew 
ia ka pap ka sang, wat ia u pud 
ba la buh kiba rim ruh ka nud 
ban ryngkang. To ruid ka jylli 
(circle) ha ka jingim bad wat 
jam palat ia uta u pud ka jylli— 
(Thus far and no further.) 

Ki ong ruh wat shaniah lut 
ha u lok ba bieit, ioh un die 
tad ia phi la u ieit, ha ki kam 
bah kam san lei-lui, kum ha uta 
wat ju shaniali madei. Ki ong 
ruh ba ka jingieit bieit ka kylla 
nongshun, hynrei pynban 
ka jingshun sian ka kham 
bha shibun. Ymju iap 
thala ha T^'u nongshun ba- 
sian, ka iap thala ka dei ha u 
lok ba belt lian. 

Wei phi la sdang ia kano- 
kano ka kam kaba b^ha, phi dei 
ban trei ban da ithuh thikna. 


wat ju buh teng sah teng iaei 
iaei, ba ka dua lait die jot ka 
ioh thymmei. Na ka buh teng, 
sah teng ka buh por buh ia 
man ka teng ki ju jia ka lait 
kylla, nangne kein wir ka spah 
bad duh bynriew, bym lap 

khang lap set ia ka 

ang ba sniew. Wei la 

lait ka sdang, la sah ka 

iap-ang, kat sha ba thew pulom 
sa pulom naphang shaphang. 

la U Blei U Trai Kynrad, U 
Nongthaw, U Nongbuh U Ba- 
lah U Baiai, ki ong ba u pynneh 
tang kawei ka jutang ba tang 
ia U marwei phin mane lang. 
Ka mane ka nguh Blei ka long 
ka niam, kaba dei ia phi shyn- 
rang kynthei ban piam, lada 
phim bat ia la ka niam tynrai, 
la i kur i kha kumno phin 
sharai. 

Wat ju im sngi im-synia tang 
ha ka bam , dei ban bam ban 
dih tang ban im larkam lardam, 
uba im tang ha ka bam ka dih, 
dei tang u mrad bad u ba bam 
ba dih tang ban im shisha u dei 
u riewstad. 

Wat ju leh mynleh ba nang 
ba tip eh, la ha ka ktien ba kren 
ne kam ba leh, ka mynthi ka 
sngewmeng khein stad lade, kan 
hap pynban ha ka pute. Hang- 
no-hangno ruh ha khmat ki 
rangbah, sngew, kren bad leh 
rit kynthop katba lah, ap 
dngong ia ka ktien ba kren ki 
rangbah, lada ki lait ruh shu 
kdew ia ka nia bad to sngew 
khynnah, la phi nang phi stad 

katno-kanto ruh, ka snap paka 
ki longshwa kam ju duh. 

Ka akor ba bha koin pura 
syrtok, kaba lah ban teh kur teh 
kha da ka hok, ka akor ba bha 
kein ha ka pyrthci, kaba pyn- 
wan jingkyrkhu na U Blei. 
Phi dei ban kynmaw ia U Blei 
man ka por, uba kynthup- 
kynbiang bad ai bor ba kan 
nang-eh ka rngiew ba kan nang 
eh ka rwiang la jong bad lada 
phi leh kumta khlem pep kat 
phi tei ruh phin nang ioh noh 
nong. 

Nga la kren bad shim, katba 
ngii lah na ki jingsneng ki tym- 
men jong ngi, ki dang don shi- 
bun, hynrei katto shuwa, namar 
lada ngi lah ban bud ia ki mat 
ba la kren lyngkot mynta, ngin 
ioh la ka nongkylliang ba bha. 
Lada ngim kyndit bynriew ban 
ia map markylliang ban ia ieng 
da ka nia, ka pyrthei ka shong 
syier ha tniier u volcano, ba 
ngim tip ha kano ka por un 
bthei ne mano ban pyllait shuwa 
ia ki atom, hydrogen bombs 
U.S.A. ne U.S.S.R. lymda ngi 
pyndonkam ia ka ding ba don 
hapoh Jong uta u volcano na ka 
bynta ka jingbha u khun byn- 
riew. Ki ong ba lah ban ring 
ia ka ding bad jingkhluid u vol- 
cano da kaba ring ba kata ka 
ding kan pynsyaid ia ki iing bad 
ban ioh bun ki bor electric, 
kumjuh ruh kumba ngi lah ban 
pyndonkam ia ka atomic energy 
ne nuclear power na ka bynta 
ki jingbha jong ngi, kaba ki png 
ka lah ban pynkoit ia ki jing- 
pang bun jait bad wat ia ka 


jingmatlah, (leprosy, cancer etc. 
even blindness). Kaba leh da 
ka bor markylliang, lada lah 
mano-mano ym ju poi ha ka 
jingsuk, ka nang pynmih bun 
ki jingiakyn-ad ba suh sat kum- 
ba suhsat u sai muka. Ka jingim 
ka pyrthei bad u khun bynriew 
mynta ka shong ym ha kaba 
wad kput ne thombor ban ioh 
ia kaba phi kwah rhah, hynrei 
ha ka jingiapyn-i, ia kren da ka 
nia ka jutang bad ka map mar- 
kylliang, kaba yn ioh ka nong- 
kylliang ba thiang. Dang ha 
kine ki sngi phin iohi ba uwei 
u samla Jan Palach ha Prague 
haba u la sngewkut lad ban 
ialeh um lah shuh ia ka jing- 
wan ki Russia, u la pyniap ia 
lade bad khih buk ba ka Czech 
Government ka dei ban ym 
shah ia ka leh bor. Kumta 
lada ngi klet ia ka map markyl- 
liang, ngin ioh la ka nong- 
kylliang ha kaba kut ba u briew 
un iap ne pyniap hi ia lade, 
(resort to force and non-obser- 
vance of non-violence will lead 
the world to distraction or sui- 
cide, there is no ‘other alterna- 
tive). Kumta ki longshuwa 
manshuwa jong ngi ki ju sneng 
tang kawei ka lyti khuid pap 
ka don bad kata ka long ka 
map markylliang — Ka pap ka 
dei ka thaw briew bad ban Icit 
pynbah ha kiwei pat kan nang- 
sniew,namar kata ia pan map 
bad map markylliang, haba la 
bakla mano-mano, kata te ka 
khuid ka pop bad ioh ka jing- 
iathiang biang. U Trai Nong- 
thaw um ju wad kput kumto- 
kumto, u da ai lad ia u briew 
ban pyrkhat ban phai na la ki 

let ki lait, hyiirei Ipda uba la 
bakla um ia pan map markyl- 
liang, sah ka bishar ha U, Un 
pynbiang ba kumba phi la Ich 
phin ioh hi la ka nongkylliang. 
Uno u briew u ban ym bakla 
ha ka pyrthei, hynrci u briew 
uba sngewthuh bad khraw jing- 
raut um ju lehrain ban ong ba 
u la bakla, hangta U- ka jing- 
ia ieit ia sngewjan shi lok shi 
jor shi kha shi man ka kham 
thiang ban iakaba l<i ju long 
mynshuwa. 

Ka pyrlhei mynta ka don 
ha ka jingbym suk bad pisa 
mynsiem. Ki briew ki tieng 
ki syici bad ha kal i kajingiong 
ngim lah ban khmich lynti la ka 
jingroi jingpa u khun bynriew 
ha ka pyrkhat pyrdain bad ha 
ka thoh ka pule. Lada ym 
don ka jingmut jingpyrkhat ba 
bha, u briew u iap, namar kata 
ki tymmen ki sneng to niut la 
kaba bha, to kren bcii , lada phi 
im phi iap ruh syrlok. 

Yndahaba ladep la kut kato 
ka thma* bah pyrthei k.ib.i ar 
phew lai snem mynshuwa, ngi 


khmich lynti ban sa don ka 
JingSLik ba neh ba u khun byn- 
liew uii ym shong syier sl*uh, 
pynban ngi ioh-i ba kam long 
kumla, khmieh ba la Jia ka Jing- 
ialch bor ha Korea, ka ia knich 
spall ha Suez Canal, ki Jingleh 
bor ha Algeria, ha Africa, South 
Asia (Vietnam), kajingia kynad 
ko Syria bad ka U.A.R , Israel 
bad ki Arab, ka Pakistan bad 
Afghanistan, ka jingkwah long 
heh bad pynkhieh hima ka China, 
ka bym don rain shuh ban wan 
thombor ia ka ri Jong ngi, ka 
Pakistan • ba pynkhieh kyii- 
shoil ia kane ka ri jongngi bad 
ka nongkylliang ka hap bad loh 
da kaba kulmar bad khmieh 
mynta para ki hi bad kumta 
ter-ter haduh ba kiba wad ia 
ka suk pyrthei ki shaiong bad 
dum buit ngain. 

Kumta kat kum ka jingngeit 
bad jingsneng ki tymmen Jong 
ngi -u khun bynriew un im, la- 
da un yni pyndonkam shuh tang 
da ka bor kum u mrad. lada 
u ia map bad pan map markyl- 
hang bad kynmav/ ia ka nong- 
kylliang. 


THAMULA 

Hd shni'iig, aiKdi sawiiier na Shillong, ki RdTjib.ili thuin iham ki la 
bun kam ban p>iidcp la ka jmgtrci shnong. L)una tiar nob uwci. Kumta ki 
!a khot Ja uvvei u samla ba un mareh Icit thied sha iew Uta u saml<i ruh 
mar kumta ii la licr bak bak Ha lynti la wan lap k.t jeep ia u bad u 
nongniah u la kylli “Shano men march kumne'^” IJ Sarnia u la jubab Sha 
iew'. U nongniah u la khot la u “Ale kiew lang noh da ka jeep namar 
nga ruh ngan Ieit sha icw". U samla um treh bad u It ong “Em phi khie 
nang Ieit nga ngan mareh ba nga kyrkieh’’. 


40 



Ka Kamram Jong Ngi Ki Briew 

Dsiplinsina Diengdoh 


Shuwa ban ia tai sani bha ia 
kane ka phang, nyngkong eh 
ngi dei ban sngewthuh ia ka 
jingmut jong ka kticn '"Kcm- 
ran". Ka ktien 'kam' ka mut 
ka kam ka jam kaba ngi dei ban 
trci ban beng, katba ngi dang 
im hangne ha ka pyrtchi ban 
ioh la ka bam ka dih ka bainong 
baini. Bad ka ktien >r/m’ ka 
mut ka ram ka shah, ka shah 
ka sham nc ka kylliang ka palat 
kaba ha lade na ha ki briew ia 
kaba ngi dei ban siew biang, 
siew kylliang, ai biang, ai kyl- 
laing ia kaba ngi shim na kiba 
ngi la shah. 

Haba kumta kaei ka kamram 
Jong ngi ki briew katba ngi 
dang im ha kane ka pyr- 
eilh? Kat kum ka jing- 
hikai Jong ka niam tipbriew 
tip-Blei jong ngi ki Khasi 
ngi ngeit ba ka jingwan 
long briew sha ka pyrthei kiim- 
juh ryngkat bad ka jingiapoikha 
poiman ha ka rukom kaba dei, 
ka long ka Hok ka Sot ba da 
buh bynta da U Blei Trai Kyn- 
rad Nongthaw-Nongbuh, Nong- 
sambynta-Nongbuhbynta na- 
duh myndang long dang man 
ka pyrthei. Kane kam dei ka 
thaw byniitw buh bynriew na 
ka thaw stad ka leh stad jong 
ngi ki briew, hynrei ka long 
kati kaei kaba sha lyndet u jylli 
jong ka bor pyrkhat jong ngi 


ki briew. Namar khkm ka bor 
bad ka jingisynei jong U Blei 
Trai Kynrad ngin nym lah leh 
ei ei wat tang i kam iba fit eh 
rub. Haba kumta hato ka jing- 
wan long briew ne mih briew 
sha ka pyrthei kam long kaba 
ngi la kit ram shi rynnieng na 
khmat ka Hukum U Blei Trai 
Kynrad. Kumta kam la dei 
ia ngi baroh ban siew kylliang 
ia kata ka ram haba ngi la kit 
katba ngi dang im, katba ngi 
lah synei? 

Hynrei ka jingkylli mynta ka 
long — haei, hangno bad lano 
ngin ioh ban siew kylliang ia 
kata ka ram kaba ngi ia kit. 
Namar kat kum ka jinghikai 
ka niam Tip-bricw Tip-Blci 
jong ki Khasi — ka kren shai 
kdar ba Uta U Blei, U Trai 
Kynrad, U Nongthaw, U Nongr 
buh, U Balah, U Baiai — U long 
U bym don dur don dar, don 
rong don rup, don jingiw ne 
jingsma, U bym don khun don 
kti, don jait don khong— U 
long tang ka bor bad ka myn- 
siem kaba dap lut ia ka khyn- 
dew ka bneng bad ia ka haw- 
haw baroh kaba iar. Dei na- 
mar kata ka daw ba ngi ki 
Khasi ngi lah ban ong kyrteng 
— U Blei, Ka Blei, ne ki Blei. 
Haba kumta hato da kumno 
ngin lah ban siew kylliang ia 
kata ka ram kaba ngi la kit shi- 



rynieng na Uta bad ha Uta Uba 

ngim iohi ne ioh sma ? 

Haba pyrkhat shisien pyrkhat 
sngew kumba ka long kaba eh 
bad ka bym lah ban long. Hyn- 
rei em kam long kumta namar 
ka niam Tip-Briew Tip-Blei 
jong ki Khasi ka hikai ba ka 
jingsiew kylliang na ka jingsiew 
ram ia kaba ngi la kit shiryn- 
ieng ka long — hangne ha pyr- 
thei ha la ka jingim hi — da kaba 
leh ia ki kam Hok, kam Sot ki- 
ba dei ia lade iala ki kmie ki 
kpa, ia la ki kur ki kha bad wat 
ia ki mrad ki mreng ki bym 
nang kren ne ia kino kino ki 
kynja jingthaw ba ia shah thaw 
ha U Blei Trai Kynrad. 

Ka kamram jong u bnew 
kaba nyngkong eh ka long ba 
u dei ban ri ban sumar ia lade, 
kata ban don ka met kaba 
khtain ba shait bad ka mynsiem 
ne jingmtit kaba mut Hok mut 
Sot. Ka met kaba khlain khlem 
ka mynsiem kaba bha ka shu 
long tang ka atiar pynmynsaw 
kaba shyrkhei tarn. Bad ka 
mynsiem kaba bha khlem ka 
met kaba 'khlain ka shu long 
tang kum ka sharak ba la tap 
dum da u shang. Kumta 
khnang ba ngi lah ban pyndep 
ia la ki kamram kiba ngi dei 
ban leh katba ngi dang im ha 
kane ka pyrthei ngi dei ban 
don ia kine baroh ar. U briew 
uba leh sat leh than ia la ka met 
da ka dih ka bam ne da ki kam 
thala, un ym poi Hok poi Blei 
lane lano ruh, bad un ioh tang 
ka jingtim ym tang na ki kur 
ki icha hynrei na U Blei Trai 
Kynrad shijunom bhor. Ki 


Khasi ki ngeit ba U Blei Um 
judon jaka shong kaba kyrpang. 
Namarkata phin shem ba kirn 
judon ing mane ing Blei, jaka 
khuid ne jaka kyntang. Hyn- 
rei U Blei U don bad shong 
hapoh ka met bad ka mynsiem 
jong u briew hi. Namarkata 
ka jaka mane Blei ba kongsan 
eh ka long hapoh ka met bad 
ka mynsiem. Ri, sumar ia la 
ka met bad mynsiem kata ka dei 
ka ing mane Blei kaba kor tarn 
ha ka pyrthei. 

Kaba ar ka kamram jong u 
briew ka long ban nguh ban 
dem bad ban rakhe kyntang ia 
ka jingsneng ki kmie ki kpa, ia 
ka lynti jong ki longshuwa 
manshuwa kiba iohi nyngkong 
ia ka sngi bad u bnai. Ki tei 
dei ki blei kiba im kiba ngi lah 
ban shakii hangne ha pyrthei. 
Kiba pynlah ia la ki kmie ki 
kpa bad kiba iaid bakla na ka 
lynti ki longshuwa manshuwa 
kin ioh la ka pap bad ka nong- 
kylliang kaba khraw na khmat 
u briew bad U Blei ruh kumjuh 
— ong ka niam ki Khasi. 
“Kumba nga la long dei ngan 
ioh ka nongkylliang”, kumba 
ong ka jingiwai Seng Khasi. 
Ki Khasi ki triem bad shyrkhei 
shibun eh ia ka nongkylliang 
namar ki ngeit ba ka Ing U 
Blei bad ka nurok-ka-ksew ki 
dei hangne ha pyrthei hi, ym 
ha kita ki jaka ba da thaw kyr- 
pang. Kajingioh sajanejing- 
suk ki long hangne ha pyrthei 
hi kat kum la ki kam ba ngi la 
leh. Dei namar kata ka daw 
ba ki Khasi ki ju sneng ju kraw 
ia la ki khun ki pyrsa ban leh 

ia ki kam Hok kam Sot bad ban 
kamai ia ka Hok kat ba ngi 
dang im ha kane ka pyrthei. 


Ka kamram kaba lai jong 
u briew'ka long ia la ki kur ki 
kha. Ha baroh shipyrthei ki 
Khasi ki r-uid tang uwei u jylli 
uba kynthup ia ki kur ba4 ki 
kha. Bajxih kiba dang iamih 
na kawei ka kmie ka kiaw la 
khot kair bad lait nangta baroh 
ki dei ki kha ki man. Ka kam- 
ram jong u briew ha pyrthei ka 
lopg ban ri ban sumar, pyndap 
pynbiang ia ia ki khun ki ksiew 
kiba long ki kha ki man bad 
ban peit ban bishar pat ia la ki 
para ki pyrsa kiba long ki kur 
ki jait joTig u. Ki Khasi ki 
ngedt ba ka long ka pap ne ka 
nongkyjiaing kaba triem tarn 
ha ^mat u briew bad U Blei 
ban leit ieh bein ia ka kur ka 
jait ki briew. Namar ki tieng 
ba ioh ka nongkyitaing kan ym 
4uh bad kan wan hap ha la ki 
kur ki jait ha ka akher ka 
sngi. 


Kaba saw ka long ka kamram 
ban lehbha, leh sbun ne leh 
isynei ia la ki para mynsiem ba 
ia shah thaw ha u juh U Na^* 
thaw. Ki Khasi ki ju ong ‘^t 
ju leh Sangsot mai Blei” la ia 
ki para bynriew ne wat ia; ki 
mrad ki bym nang kren rph. 
Ban leh bein ne leh sangsot ia 
kiba tit ba duk ne bym donbor 
ki ong ka long pyrshah ia ka 
Hukum Blei ne mai U Blai. 
Kumta ngi dci ban sngewthuh 
shai ba ngin ym pyndonkam 
bakla ia la ka bor ne ka sap ka 
phong ba la ai U Trai Kynrad. 
Namar lada ngim nang ban 
pyndonkam ia ka spah, ka hor 
ne kano kano ka sap ba la ai 
U Trai Kynrad, yn shim i.Be 
khate noh nangi tang ha pdeng 
shi khyJlip mat. 

Kumta ngi iohi ba ka jing- 
hikai jong ka Niam Tip-Briew 
Tip-Blei jong ngi ki Khasi ha 
kaba pyndep ia la ka kamram 
jong ka jingwan long brierw 
sha ka pyrthei ka long kaba 
khia shibun eh 



Ki Mawshyieng 

Ha kawel ka kotkhubor Khasi 
(Nongphira) kaba la mih ha u 
bnaiJymmang ha kasnem 1915, 
ngi iohi ta ka shithi ba ka Sor- 
kar ha kata ka por ka thoh 
sha u Sahep Deputy Commis- 
sioner shaphang ki Mawbynna 
ha kane ka Ri jong ngi. Ngi 
shon hangne (ha ka Khasi) ia 
ka jingong ha kata ka shithi 
(No 1623-Misc,-6425-G; kaba 
21 tarik September 1894) bad 
ia ka hukum u Deputy Commi- 
ssioner ba ngin ioh ka jing- 
sngewthuh, ha kine ki por myn- 
ta, haduh katno ngi del ban 
niewkor ia kine ki jingbuh 
donnam ha la ka Ri. 

Ynda u la wan phai sha As- 
sam, hadien san snem, u Chief 
Commissioner u la kyndit 
tyngeh ia ka jingpynjulor kai 
ia ki Mawbynna bad Maw- 
shyieng .jong ki Khasi kiba u 
la ju iohi ha ki bun ki jaka 
hajan ka shnong Shillong bad 
harud ki lynti Gauhati bad 
Sohra. 

Kine ki jingbuh-nam kim 
long kiba ia hap tang ha ka 
kam wad jingstad ia ka Jaid- 
bynriew, hynrei ki dei ruh ban 
ioh ia ka jingburom kum ki 
mawbuh-nam ia ki nongiap kiba 
(kine ki maw) ki pynpaw myn- 
ta Khamtam ruh, lapynlut ka 
tyngka ka pisa bad ka bor ka 
buit ka bym kai shuh da kita 


Bad Mawbynna 

kiba la pynieng ia kine (ki 
mawshyieng bad mawbynna). 
Ka jingpynjot ia ki, namarkata, 
ka dei ban long ym tang kaba 
ktah ia ka jingsngew jong ki 
briew, hynrei ka long run ka 
kam leh tuh, ka-jingpyndonkam 
khlem hok ha ki kam bym- 
ngeit-Blei ia kaei kaba ia pyn- 
kyntang na ka bynta ka burom 
jong ki nongiap, da kaba pyn- 
lut shibun ka bor bad ka pisa 
ka tyngka. 

U (Mr.) Lyall (u Chief Com- 
missioner ha kata ka por) u la 
kwah ia nga ban kyrpad ia phi 
ba phin ai jingmut ia ki Siem, 
ki Sordar bad ia kiwei kiba bat 
bor-synshar ha ki jaka synshar 
hi ia ica jingdonkam ba kin pyn- 
mih ka jingpynbna paidbah 
kaba khang ia ka jingpynjulor, 
bad kaba pynshai ia ka jingpyn- 
shitom, lada ktah ia kine ki 
mawshyieng bad mawbynna. 
Ha ki jaka Sorkar, phin pyn- 
trei kam ha kata ka rukom ba 
phin ai saja ia kiba kum kine 
ki kam bad ba phin da aiti ruh 
ia kine ki mawnam hapoh ka 
jingsumar bad jingiada jong ki 
shnong hi. Ka lah ban long 
shibun na ki jingpynjot ia kiba 
u (Mr.) Lyall u la iohi ka dei 
na ka bynta ba la pyniaidkam 
ia kine ki maw ban thaw-iing 
bad siang surok bad namar- 
kata la ai hukum ia ka Barik 
ban khang shisyndon ia kane ka 



jingleh ha ki por kiba hadien; 
hynrei na kite! kiei kiei kiba 
u Chief Commissioner u la 
iohi ha bun ki jaka, u la poi 
pyrkhat ba shibun kum kinc 
ki kam pynjot, khamtam ka 
jingpynkyllon ia ki maw-kmie 
ki dei tang ki kam dusmon 
kiba mih na ka mynsiem sniew 
ban shu leh than khlem don 
jingmyntoi. 

U Deputy Commissioner ruh 
da ka Paiwana No. 445 kaba 
10th November 1894, u la thoh 
sha Ki Siem, Ki Sordar, Ki 
Lyngdoh ha Ri Khasi, sha- 
pahng kane , da kaba u ong 
ha kane ka rukom: — 

‘U officiating Chief Com- 
missioner ka Ri Assam u la 
iohi ba ia ki Mawbynna bad ki 
Mawshyieng kiba don sharud 
ka shnong Shillong bad baroh 
shilynter ia ka surok Gauhati 
bad surok Sohra la pynkyllon 
bad pynjulor kai khlem khein- 
dor. 


Kitei ki maw kim long kiba 
donkam tang namar ba ki pyn- 
paw ia ka jinglong ka jaid byn- 
riew, hynrei ki long ruh kiba 
dei ban niew burom namar ki 
long ki dak jingkynmaw ia ki 
nongiap. Na kata dei ban su- 
mar ia ki ban nym don ba pyn- 
sniew pynduh. 


Na kitei ki daw mynta nga 
buh ha ka jingsumar jong phi 
ia kino ki Maw, phi dei ban kit 
ma phi ia ka jingsniew jingbha 
kine ki maw. 

4 

Phi dei ban pynsngew hapoh 
ka Elaka jong phi ban khang ia 
ki bricw ban nym leit pynsniew 
ia kine ki maw. Lada don 
uno uno u bym niewkor ia 
kane ka hukum phin report shi 
syndon ia kum uta ba ngin ai 
hukum. 

(i.« sot mi ka Kotkhubor U 
Hynniew Trep). 



KAKIA^Di 

(Ba la sot na ki kot) 

juh ai huspai ia ka kiad ban bangi 
Ba ha ka, ka urn, ka ding, ki don long ; 

Wat juh ieh khlain eh ia ka ton ka ding, 

Ba ioh phi hap pat lyndang bad pyrshing” 

— Ka Jingsneng Tymmen 


Katto katne shaphang ka 
Kiad kat kum ba la thoh ha ka 
kot khubbr Khasi, “U KHASI 
MYNTA”, ha u bnai JYM- 
MANG, 1903;— 

“Mynta ha kane ka ri Khasi 
jong ngi ka don ar jaid, kawei 
kaba ki khot ka iadum, bad 
kawei pat kaba ki khot ka iad< 
pudka, ia ka kiad ki shet da u 
khaw, u kraii bad u riewhadem; 
nyngkong eh ki shet ja, ki khat 
ha ka pdung ynda ka la kham 
sngai ki sa plvoi bad rut thiat, ki 
khat ha u shang uba ki juh pyn- 
shong halor ka liang dieng bad 
jaw iadhiar, ynda ka la khie, ne 
shit ban urn kata ka ja, kaba ha 
uta u shan| ba la tap syaid bha 
da ki nep ne 1 i byrni ki juh khot 
jakhyllie ne jasapung, ki khat 
ban thcp ha u khra, ki Iheh bad 
kata ka iadhiar na kata ka Hang 
dieng, ynda la dap kumba shi- 
taiew, ka la sdang ban lam jew, 
ki juh khot ia ka , ka sapoh, ki 
juh shim ia kata ka sapoh, ki 
pung ha ka um bi d ki kynruh 
ban jiar da ka snait ha ka shang- 
Iwa, ki sa tong da u skaw ban 
dih, ia kata ki khot ka iad-um 
“ne iad-snan”; lada ki kwah 


ban pynlong iad-snem, ki set 
bha ia ki khra ki pynsah bun 
bnai lane haduh shisnem haduh 
ba kata ka sapoh ka la um lut 
baroh ki sohkhaw sapoh, ka la 
kylia saw kum ka snam, kane 
ka kham thiang bad ka kham 
rem, bad ka kham donbor ruh 
banpynbuaid ban ia ka iad-um. 
Da kane ka iad-um mynhyndai 
ki ju pyndonkam ha kano kano 
ka kam baroh ban khawai, bad 
ha kano kano ruh ka jingknia 
jingkhriam, tad ynda la • wan 
poi ki Phareng ha kane ka ri, 
ki sa ioh buit ban shet iad- 
pudka na uwei u Phadri uba 
ki khot T. Jones, uba shong ha 
Sohra. Haba ki shet iad-pudka 
ki juh shim na kata ka sapoh 
kaba la kham iaw, ban shet ha 
u khiew uba ki la pynam da ki 
tyndong na u khiew tap sha 
khiewpdiang kiba la pynshong 
halor ki khiewsuit ba la pyndap 
bad ka um shar ki sa phon ding, 
ynda ka la shit ki shu phat pyn- 
rhem ia ka ding, haduh ba kan 
da ih, ki sa khyllie ia ki khiew- 
pdiang ki shem ba ka ia long 
ka iad-pudka, kaba ki kham 
bang ban dih ban ia ka iad-um; 
ynda hadien pat mynta dang 



shibit ki la ioh buit ban shet 
iadthnam, kata pat kaba ki shet 
ar sien ia ka iad-pudka iem bad 
ka sapoh, ba Mn kham khlain 
bha ha kaba. dih bad pynbaaid^ 
kane ka la shong rem shibun; 
kane ka shet iad-pudka ka kam 
kaba bniah bad usiar bha, ba 
tang shu pher khyndiat kan 
snitw kan bijaiei; ka jingjot u 
khun^KJiasi mynta ha ka iad- 
pudka ne iad thnam ka la nang«- 
roi shibun ban ia kiba hyndai 
kiba dih iad-um, kito kiba la 
kyrni bha ba ka dih, ki la hiar 
haduh ka jinglong kaba kat u 
mrad, kim tip shuh ia ka kdang 
ka thngan ka jot ka lyngkhuid 
ki khun ki tnga, ki la sngewbha 
eh la ka laid shen shcn tare 
thanah ia ki kynroh shnong, bad 
la ki tien sieh tien tla, tien «hi- 
tong nangjtfig kiba la pynsngew- 
jew sew ia ki skhor ki riew don 
burom suroni, katno kane ka 
kiad ka la pynjot bha ia kane 
ka ri bapli, ka bamju don myn- 
no mynno! Kane ka kiad na- 
lor ba ka la pynsniew ia u nong- 
dih haduh katta, ka pynsniew 
ruh ia ki nongshet, naba ha 
kane ka ri ki kynthei kiba ju 
shet kiad, bun na ki kynthei kiba 
la trei minot bha ha ka shet 
kiad kim long kiba khiah krat 
bha phin shem ba don kiba 
pang syngkai pang ingdong, 
kiba pang jlep, pang baiong- 
khlieh, ne at jawlia jawlaid ki 
khmat, kata ka long kaba 
sngewthuh shai bha, ba- ka 
pyranih na kaba ki rah khiew 
heh ne dung thiat, ki shah ha 
ka ding ka tdem bad ka jing- 
jynhaw syntiew kiad khlem pud 
wat teng teng ruh don kiba 


wai khun shen na ka bynta kane 
ka shet kiad; don katto katne 
ki kynthei kiba iohi ia kata, ki 
wai nol^ ia kane ka -kanii shet 
kiad, bad ki khamkhitm krat 
kham shait trei ha kiwei kiwei 
ki kam. A katno sngewbha 
ban iohsngew ia kaba la leh u 
Dewan bad ki rangbah ba- 
khraw batri ha ka hima Khy- 
riem, ban pynduh ia kane,' ka 
nongshun kaba la pynjot haduh 
katne, lada- kiwei kiwei kin ia- 
hap lang ha kane ka jabigmot 
sa tang shibit la pynryngkang- 
par ia kane ka nongshun kaba 
la pynngam jyllop haduh katne 
ia u khun Khasi bapli. Ha 
kito kiba kane ka kiad ka ioh 
tch skhem, don tang uwei ar 
hangno-re-hangno uba lah ban 
iehnoh, hynrei bun ki iap jyUop 
ha ka, la ki tip ne babe to^ 
teng,ba-lca long kaba sniew than. 
Mynhyndai haba iap briew, ki 
ioh thang lyntang bait wait ki 
ioh ai d’khot ruh ym lut eh bad 
ka laroai kren nangang ym ji» 
don ba ki khawai daka iad-um, 
hynrei mynta lymda tang kita 
kiba riewspah eh kim lah shuh, 
namar ba lut eh ha ka khawai 
iad thnam, hyndai shipiah ka 
sapoh ban pung iad-um la dsap 
ban thang bait wait, mynta 2 
tyr gka ka iadthnam ban thang 
ia i khun liatloi’ ruh ym.dap; 
sa bad ka kren nangang bad 
iamai barobor, na kane ka daw 
ki briew ki la shu thang thaJa 
thalein tang ban khuid ka ^ut, 

ban pynbiang ia ka rukom ym 
lah shuh. A katno kane ka 
iad-pudka ka la pynduk pyu*- 
duh bor wai ia ka ntam nihi'’’ 

‘‘Ka Niam Katkam I Thaw’’ 


I«n Skem Hei Juli 


Kwah o u pynchongnia kha- 
jiak hi eh hajrong kani ka kot 
kawa khian, wei wa ngooh o 
ioow Blai ioow E U ia ka lad 
ka luti neini chakhmat ioh u 
lie u pynmih da ki kot kiwa 
hch ioow ite u pyllait ia ki bru 
na ki rong kiwa kiwa bun- 
jait kiwa pynwit kam ki ‘Pang- 
per ha ki khmat’. 

U Blai toh u wa chna iiei 
pyrthai, jan iiei ni wymem de 
kiwa nood u len dang da ki 
bru kiwa em hapoh i pait i 
iioo ka “Ngi kylUing, u ‘Nai- 
kyllung, hapoh i synchar ka 
Bei Rymaw. Chna haroh U 
ia ki waim wakhih kiwa ia 
her-ia pher, phah wan U wa 
i bru kj woow chong hapoh ini 
i pyrthai wa langdong . Hawa 
i pyrthai man iwa langdong 
wei wa du iwi don hi; iwa ioo 
lyngoh wan haduh wa doom 
wa ka buit o, katwa da ki 
phaw-phaw hajar jaid i jingia- 
pher na iwi i thaw cheiwi i 
thaw, na kawi ka ri cha kawi 
ka ri; ia pher ki hei ktien hei 
klam, hei riam, ibait, hei bam- 
hei dih; iapher haroh ha ka 
snieh dooh, hei jrong hei tbian, 
ia pher haroh bak-la-bak ha 
kff niam ka rukom, wa ka 
dustur ka riti, wi khein-jiat- 
kheih-kynja. Em haroh i thaw 


— Da U Laian Singh Kynjin. 

iwa ia pher hawa ka Sngi woow 
Bnai wym ioh ki u pynchc hei 
juh i por. I tae i mut ka sngi 
cheini che cheitae doom; cheini 
i miet, chei tae i sngi. Dang 
em haroh i thaw i wa ia pher 
hadooh wym iie de u batai 
iiei iapher. 1 leh cha mo ia 
pher i haduh katni-katni? J 
leh worn hoi u ia klam i dei-juh 
i ktien waroh chi satlak pyrthai, 
weiwa i tai i iapher iwa kdaw 
hanien u man i iwi don hi, 
kat kam i pyrthai man i, iwa 
langdong wei wa duiwi dohni. 
Ah numa ioh dei wa ong wa ka 
niam ka rukom ka dustur ka 
riti, ka khein-jait-khein-kynja, 
u man, iwi don hi, ioh u lait 
kiwa duna hei bor pyrkhat u 
kin wang kam ka phok eh 
kynrin ha suin. Ehi i jingthoh 
na ki ri Sepngi iwa pynbieit 
ia ki bru ki iong i, thoh ki 
kamninao: — 


“Wa naduh wa sdang iiei 
pyrthai toh du arngut don hi 
(chijur), na kitai ki arngut i 
pyrthai roi i haduh katni. Kat 
kam wa ong ki, na kitai ki 
arngut roi i haduh katni, Hei 
tae i por kitai ki arngut dei 

i ma-ai i ktien ia klam ki? 
wei wa ki khon ki iong ki, wei 

ii ma-ai ia chongkha ki? 



Hawa ,naduh kitai |ci chijur 
roi i haduh katni ileh cha meita^ 
wym ia klam i dei ktien ki 
tai ki arngut waroh chi tyl- 
lup? Ngait O jan kitai ki ar- 
ngut ym toh kiwa thiun, wei 
wa kleh meitae ym n^it i da 
ka niam kawa ngait ki heitae i 
por? kynmoo wa U Blai toh 
u wa stad tarn wai wa kynmoo 
haroh toh du OO don hi wa 
iie U chna iiei ni waroh ki 
eh, OO toh wa pyniapher iiei 
ktien iiei klam, ia ka niam ka 
rukom, ka duslur ka riti, in 
ka khfinjrit-kheinkynja. lei tai 
iwa da kdaw O hanien i ia 
pher. OO toh wa leh ; E 
U ia ka niam ka rukom kat 
kam i thaw, ryngkat wei ktien 
iwa ia sniawthuh lang waroh 
hi eh, hei ni ha pyrthai, ia ioh 
ki jarjiar ka niam ka rukom 
wei ktien wei thyllied. 

Ki Niam heini ha pyrthai 
man ki kam ki syntu ha kper 
jar lei rong. Hawa u syntu 
u wa lieh brait phi dei rong 
wasoo iiei phuh i iong OO, 
kynmoo i tre i iong OO ym 
soo i lada kammon ileh. sniaw 
ryai O ia kitu ki Lok kiwa 
chah brait rong wasoo hei phuh 
i iong ki ha tioor i wa tip ki 
worn hoi u kylla wei 
hoi u iioo kwah iiei iong kiwi 
tawan. Nuwa dang hoi u kylla 
na wi chawi, nae, kat kam wa 
pynchongnia ki Nongsepngi du 
ha ka niam ka iong ki u ioh 
“Jingpynim”, wa kitu kiwa dang 
ksoh iiei tre iiei thied U Long- 
chwa Mandiwa kiwa ksoh ia 
ka Juban ksiar ' Juban 
rupa, U Blai daw-bichar pyn- 


rem U ia ki. I tai tpifoh hi 
eh i wa pynchongnia ki Nong* 
sejJ-sngi man i wym em nongrim 
wei wa kwah hieh u pynthok 
pynjler ia i cheini. 

j^arawangait, ioo mo ia chim 
phi da ka ‘Wang’ ia noh phi 
iiei ‘Ja’ ia ri phi dei ‘ksuid’ ia 
kyntait phi iiei ’Snam’. Nuwa 
U Blai chem U iwa bha u 
man ka niam du kawi 
donhi tae, naduh wa dang lung 
ka sngi ii bnai da E hi U da 
ka juh don hi chilylluk. Kat 
kam wa man katni hawa chim 
iiei pynchong nia ki Lok Sepngi 
paia u Blai da bakla U, u sam 
ia ki niam kat kam i thaw, 
hawa ong ki du ka iong ki don 
hi woow ioh ‘Jingpynim’, ioO 
sar ia i cheini ym toh U Bleai 
wa chna iiei manbru-longbru 
i iong i. Hawa kamni meitae 
U ii OO wa chna ia i hawa daw 
duk wan i u thuh niam da 
ka iong ki wi, da kawa 
pynbor hieh ki bang ktien 
bang thyllied, bha rynien pyn- 
tkut. Hawa ka niam ka iong i 
ym ioh ko iiei “jing pynim” 
kat kam wa da dep sam U, 
naduh wa dang lung ka sngi U 
bnai, i leh cha wa U Blai ym 
pynduh u ia i naduh wa 
sdang i pyrthai? I leh U Blai 
meitae ym phah u wppw wap 
chong bait da ki tai ki lok 
sepsngi heini na duh wa sdang 
ioh ki u lait hi noh woow li 
thok lijlcr kam wa man katni. 

Nga wan pynchongnia O hei 
ni khajiak, wa U Blai, dei Wa 
sam u jarjiar ka Niam kat kam 
i thaw, ioh U tip U, ki won ki 

thaw ki*wa iie u Neh hei tre 
i thied kam na wa E U; wa ki, 
wxm wan ki wa hap tier du 
chiteh por; wei wa ki won kiwa 
nud u li thok lijler cha kiwi 
tawan ki him a, ioh kiw kylla 
nei tre wa da E da OO. 


I ktien U Blai ong i kamni 
nae; — “Chakri ia ki bru ki iong 
phi kiwa sniawthuh u ia klam 
iakhana dei juh i ktien i thy Hied, 
itae i mut chakri hi phi ia Nga.” 
Waroh hi eh ki niam heini i 
pyithai ngsit hi ki hei juh i 
□gait wa man da iap daw poi 
cha bnieh, em haroh ka bieW 
ka pynchong ia u wi pa kawi 
waroh hi eh ki wa daw iap. 
Ha katae ka bichar toh u 
bichar >iiei pap-iiei nar wa da 
leh u bru ha pyrthai, heitae 
u mih lut i kdaf kam wa che 
ka sngi u bnai. U woOW bi- 
char leh toh U Blai. Wymem 
de ki niam ki woow ong dei 
wi tawan iiei ni i Bichar; ia 
ngait lut hi kiwei wa la ki 
ara-'wangait ki iong Iki leh 
ikai ki ia ki daw em ka bichar 
ka pynchong heitai ha nieh. 
Kat wa kam tae ym hoi u leh 
phi iid pap iiei sang heini ha 
pyrthai, U Worn ngait iiei ni 
toh su u tu don hi u wym 
hgait Blai. Ki wa iap, man 
da poi ki ha khraat u Blai, u 
em ka bichar ha ki, ia ki f-k] 
i ki Jeam ki wa da leh ki, dhwa 
i woow phah ia ki cheitae i 
thfiw i wj^ >iap. de, la cha 
foradist^ uae ^eha. diyok, Para- 
waiiiMt, hdiiae i bidkar, i iiing- 


kylli woow kylli t7 Blai idow 

Bru kamhi nae: — 

BLAI: Me ngait niam himi 
nem em? 

BRU: Ngait hi O. 

BLAI: Ka Niam kawa kam- 
mon ngait mi? 

fiRU : Ka niam kawa na sep- 
5>ngi. 

BLAI: Me nei won i chnong 
mi? 

BRU: Na pnar. 

BLAI: I leh ha Pnar ym em 
Niam? 

BRU: Em hi. 

BLAI: I leh Ihej ngait mi 
da iong kiwei tawan? 

BRU: Wa ap hi eh O ia ki 
bang ktien bang thyl- 
lied, wei wa iioo suk O iiei 
rong i nip, wei iwi leh wa 
man ka niam ka wa lait luid 
ka wa ioh u leh kat wa ngait 
hi eh. 

BLAI: “I ni toh i pap i sang 
i wym iie dc u sait; tip hi 
O wa me toh u wa hok bha 
cha pytrthai, tang wa me 
da pynkhain mi ia ka hukum 
ka iong Nga. Da dep sam 
O jarjiar ka niam wei wa da 
ong O ym hoi de u iioo 
kwah ia ka iong ki wi tawan, 
me myntu da ioh kwah mi ia 

ka kn^ ki wi, phet naoh lai 
heitai i .thaw iwa du ka um 
wei dan, kiwa chah tre ia one 
ieh <0nu hi ki heitai, kiwa 
nud u ialap bafcla na kawi 
ka thaw cha ka wi lea thaw, 
kawi ka ri diawitkari:. 

Hato hawa kamni kammon 
man ki tu ki lok kiwa da dep 
lai cha khmat U Blai, kiwa da 
dep lai na ka luti ka wa bakla. 
Kat woow Blai tip hi U iiei 
rong i iong ki iwa pynkylla hi 
eh ki nei wa kieh chei wa soo; 
Heini ha pyrthai iie hi phi u 
ia thok katwa ngait hi eh tang 
wa ha khmat U Blai ym iie 
phi u thok. OO chim U iiei 
tre donhi. Hawa kamni toh 
hi mo ki Nongsepsngi, stad ki 
ban ioow Blai ? Man hawa 
kamni da paw wa itai waroh 
hi eh iwa da dep pynchongnia 
ki bang ktien bang thyllied 
iong ki lok sepsngi man i, 
iwom chongnia wei wa kwah hi 
eh ki u ialeh pyrchah wei mon 
U Blai. 

Kitu ki lok ki wa da chah 
brait rong wa soo hei phuh i 
iong ki hi, dang em lad hi u 
sait dei woow wan wan phi 
phi cha ka luti iong Ka Niam 
Tre ioow u lait phi u jubab 
kam ki tai ki jingkylli ha nien. 
Em haroh ki jait niam kiwa 
thmu u pynthok wat ioow Blai. 
Man da ngait cha ka iong ki 
ka Niam, iiei pyrtuid Tre i 
leh toh u pynkylla noh dci iong 
ki iwa juh pyrtuid ki cha ka 
ri ka iong ki. I ni mut man da 
iap, U Blai daw kylli U ia ki, 
“1 pyrtuid mi?” U Bru, kat 
worn nud de u, u thok ha khmat 
U Blai tae ong u i pyrtuid 
tre O toh “(U Bood’, naduh 
wa kylla niam O tae pyrtuid 
noh ki nga’ u Holas’. Ka 
jing-ut thmu ini i pyrtuid mut 
i kamni nae:— U Blai u kylli 
u ioow wa iap iiei pyrtuid 


wa ia ka niam ka iong OO. 
I pjituid wa ka niam da ia toh 
kat wa i chong wei pyrtuid 
Tre i iong OO da ia pher 
bak-la-bak. Haini da paw i 
thok, wa U Blai ym em kam de 
u kylli u chiboon, tae su jphah 
bait U cha mynkoi IJ Jom.'^ 


Kyrpad O ia phi kima- kiwoh 
kiwa dang em ha ka juh ka 
niam .wei wa ia kiwii' dalai 
chawi tawan, U bocd phi iiei 
jinghikai iong ka Niam' Tre, 
ym hoi u bakla luti phi hei rong 
iwa du chibct por donhi i\^a iie 
u wan rah iaphi ha ki tae ki 
thaw kiwa dn ka xim wei'- din. 
Kitu ki lok kiwa da khlad wei 
wa da klsm pynchongchit* pyr- 
chah iiei iong ki, da hi.,’ddngem 
ka lad ka woow pynthynda 
iiei man i iong ki lyngba'iong 
ka Niam Tre ryngkat wefijing- 
sakhiat em i. 


To yn ia ngooh lang' Hoow 
Blai waroh hi eh wooW'E U 
ia i bor kam wa da sam U 
ia ka niam kat kam i thaw ioh 
u iee u pynheh pynkhlan ia 
ka jingthmu wa kordor ka iong 
OO worn hoi ii pynbakla U 
iei thij i pyrkhat i iong i, ioow 
lait i, u chah chet chukor ha 
ki mynder chisngi. 

Ah Blai iarap haroh ia kitu 
ki lok kiwa da khlad na ka 
Thawaner ka iong-Me, pynwan 
wanki chei juh hi ithaw iwa 
da buh hi Mi ioow lait ki u 
chah na u slap ka Iyer, noow 
phria wei mynjer. 

KA JINGSNENG TYMMEN 

Ma phi bar oh ruh ko khun ko pyrsa 
To ioh ho ka akor babha shisha; 

Ba phin tang sah la ka nam ka burom, 

Ba phin tang roi tang pa man ka aiom; 

La phi laid phi ieng sharum shaneng. 

To sngewrit kynthop wat ju mlien sngewmeng; 
To pynmlien ban nang na la iing nyngkong. 
Da k^mno ban ieng da kumno ban shong; 

Da kumno ban iaid da kumno ban jam. 

Da kumno ban dih da kumno ban bam\ 

Da kumno ban kren da kunmo ban peit. 

Da kumno ban wan da kunmo ban leit; 

Da kumno ban trei da kumno ban ktah. 

Da kumno ban kit da kumno ban bah; 

Da kumno ban kup da kumno ban sem. 

Da kumno ban da la ka rain ka rem; 

Da kumno ban phong da kumno ban spong. 

Da kumno ban sad lane ban khyllong; 

Da kumno ban kner da kumno ban shim. 

Da kumno ban mer da kumno ban im; 

Da mut da khan, wat sarong, wat kyreit. 

La ha shnong lane ha ka wan ka leit; 

Kane kam long ka kam thamula ne kai, 
Hynrei ka long, ka tynrai na U Trai. 

U KHASI UDEl UEIV KAEl KA JINGNGEIT 
JONGU? IJDEI NA KA JAIDBYNRIEW AIU? 
Brenchand Notif^hri 


U Khasi 11 long uwei na ki jaitbynriew ka pyithei uba la 
tliaw - la huh da u Blei hi, halor kane ka ri Lum Khasi, uba ju 
don la ka nam ka kyrtcng Khasi, naduh nyngkong ka sngi kaba 
kdup ia kawei ka kynhun “Jaitbynriew Khasi” ia u ‘‘khynriam u 
Pnar, u Blioi u War.” Kane ka kyrtcng Khasi ka la don naduh 
hyndai, ka neh ka ^ah haduh kine ki sngi niynta, Kat kum ki 
Klianapateng ki longshuwa, la ju tip ba U Khasi u hiarpateng na 
ki t !\ nnicwtrop ki Hynniewskum hyndai, namarkata ki Khasi ki 
long ki khnn ki ksiew - ki pyrsa para jong ki hynniewtrep ki 
hynniewskum kiba long trai long kynrad halor la ka Ri ka Muluk, 
kaba ki la ioh nongkynti naduh ki ‘Meikulong ki pa kulong. 

U Khasi, ha la ka jinglong tynrai jong u, u long uba don la 
ka sap ka phong, uba don la ka jong ka ktien ka thylliej, uba don 
la ka jong ka rwai — ka siaw, uba don la ka jong ka akor— ka 
burom, uba don la ka jojig ka shad ka kmen, uba don la ka jong 
ka niam ka rukoni, uba don la ki jong ki dustur-ki riti, uba 
don la ka jong ka imlang sah lang, uba don la ka jong ka dur ka 
ka dai\ uba don la ka jong ka ryniiieng ka ryniot 

U Khasi, wat la u long ka Jaitbynriew kaba nl paid, pynban 
kam shyni duh kani shym dam, hynrei ka iai neh ka iai sah hi, 
naduh Inndai haduh niynta rub, ka imsuk imsain, ka impalei — ka 
shong palci hi. Iia la ka Ri-ka Muiuk hin-hin jai-jai- pateng la 
oateng 


Ka Synshar Khadar U Khasi 

U Khasi 11 don la ka rukom synshar khadar kaba dei la ka 
jong hi, naduh nyngkong ka sngi, ka rukom synshar paitbah jong 
u, ka long kaba lailluid kaba khuid, bad kaba iaid ryntih bha, ha 
mania ka it- ka hima, ka muiuk ka jaka, ka shnong ka thaw, 
ba ju synshar la ki syiem, ki Daloi, ki lyngdoh, ki Sirdar, bad 
kiwei kiwei; la ju iohsngew na ki tymmcn ki ju ong “Ka Ri ki 
Laiphcw' Syiem ka Ri Khadar Daloi” ia kane ka khanapateng la 
ju iohsngew na kawei ka por sha kawei ka por, bad ka neh- ka 
sah, wal haduh kine ki por mynta. 

Ka Kbein Kur Ka Khein Jaid 

Kane ka long kawei na ki dustur tynrai, kaba bat kaba snoh 
ha ka jaitbynriew Khasi, kaba hiar pateng na ka liang ki kynthei, 


53 



bad ka long kawei na ki dustur tynrai kaba kongsan eh, bad kaba 
kyntang ha ka jinglong jingim jong ka pyrthei u Khasi» kaba la 
don naduh hyndai, bad la bud pateng ia ka haduh kine ki sngi 
mynta. Dei kane ka rukom khein jait >khein kynja na ka Hang 
ki kynthei, kaba pynlong kham kyrpang ia u Khasi na kiwei pat 
ki jaitbynricw. Dei kaile kaba teh kaba khum ia ka jinglong- 
jingim u Khasi ha ka Kheinkur-Kheinkha, ha kaba u dei ban da 
im adykar bad im kyrpang katta-katta, ha ka imiang sahlang 
jong u, hapdeng ki parakur- ki para kha baroh, ha shnong ha 
thaw hapoh la ka Ri ka Muluk, ban im khuid ban im suba. ban 
im tip briew ban im tip Blei. 

Ka Jer Ka Thoh 

Kane ruh ka long kawei na ki dustur tynrai, kaba ju don ha 
u Khasi ban pyndep niam pyndep rukom kaba ju don naduh 
hyndai hynthai, kaba la buh fa seng da ki long shua-Manshua. 

Ha ka por ba kha ia i khunlung sha kane ka pyrthei, la khein 
ba ka long ka jingkyrkhu u Blei kaba khraw tarn, bad kaba kyn- 
tang, ki pdiang ia i khunlung da ka akor-ka burom, bad da ka 
jingsngewnguh kaba khrawtam ia la U Blei UTrai kynrad, uba 
long u Nongthaw-u Nongbuh, u Nongthaw bynriew-U Nongbuh 
bynriew hi ha kane ka Pyrthei, ki pdiang ia i khunlung da ka 
mynsiem kaba kmen bad kaba sngewhun. Nangta ki jer thoh, 
khnang ban ioh ia ka nam longjer-longkyrteng, da ka jingduai- 
jingkyrpad, ban pynsngew-pynsngap ia U Blei Trai Kynrad, u 
Nongsei u Nongpynlong ia ka longbriew-manbriew, ban pynsngew 
pynsngap ruh ha ryngkat ka shnong ka thaw, u shong ryngkat u 
sah ryngkat, ban ia kit lem k^ bok ka rwiang, jong ita i khun- 
lung bain khiah krat-thurkrat, kane ruh ka long kawei na ki 
rukom pyndep niam pyndep rukom jong ka pyrthei U Khasi kaba 
ju don. 


Ka Poikha Polman U Khasi 

U Khasi u ngeit ba naduh nyngkong ka sngi, U Blei u la 
buh u la thaw bun bun ki Kur ki Kha, ha kane ka Ri, kaba la ju 
tip la ju iohsngew na ki Khanapateng ki Viewhyndai, ki ju ong;-- 
“Ka Ri u laiphewkut* — ka Ri u Laiphewkha, 

Ka Ri ki LaipheWSyiem — ka Ri Khadardaloi”. 

U Blei u la btih, ha ka Nongritn kaba khUid, kaba sngur, ba 
ka Poikha — poiman, ha ka jaitbynricw Khasi khnang ban ia nang 
ban ia kiar na ka sang — ka byrsich, bad na ka sang — ka synri, 
hapdeng shikur-shi jait, shidoh shisnam, ba datlg ia mih na kawei 
ka thymmei, jong ka Mei — ka law kaba lohg ka ’‘Iawbei*\ 
khnang ban ia burom ia ka metkha — u pakha kiba long kiba 
kongsan tarn, ha ka jaitbynricw ryngkat ki khunkha ki bakha, ki 
niakha, ki syngken kha, ban, khuid bah $uba, ha la ka nian khein 
Kur— khein kha, kaba teh kaba khum ha ka pyrthei u Khasi. 
Ban nang iatip shuh-shuh ban nang ia tiagbwthtih kham bha. 
U Khasi ti don ar Jait Id kyndem ba 4a aeng la buh, da Id lotup 

shuamanshua. Kawei ka kyndon ka batal la ka Hang Kur bad 
kawei pat ka kyndon ka batai ia ka Uang Kha, ki tymm^ii ki ju 
oj)g 


Ki ‘‘Ariiaogkur — ki Arliang kha’*; khnang ban ia kynmaw ia 
kane ka adong, bad ban ia bnrom ia la ki riti bad ki dustur tyorai 
kaba ju don ha la ka jong ka jaitbynricw Khasi, ki tymmen ki 
sneng — ki ju bthah ki ju ong kumne : — Hei khun hei pyrsa da ia 
kynmaw ho lada iashem ia kynduh harum — haneng Para Khasi ha 
lynti ha syngkien kiba phim ju ia ithuh — phira ju iatip, dei ban 
da ia kylli jait — kylli kur, Jada dei sbikur kata dei ban ia burom 
kur, lada dei pat shikha, dei ban ia kren kha— kren man, katba 
ia sngewdei sngewbit kane ruh ka Jong kawei na ki dustur tynrai 
jong ka pyrthei, — u Khasi, kaba snoh kaba im haduh kane ka 
ryta jong ngi niynta, kaba ki tymmem ki ju iai pynkynmaw na 
kawei ka por sha kawei ka por, ia ia ki jong ki khun ki pyrsa, 
lada dei ki kynthei ne ki shynraog, khnang ba kin lah ban bat 
pyrkhing ia kane ka jingsneng, kaba long kawei na ki jingsneng ba 
kongsan eh, ha ka jinglong jingim ka pyrthei u Khasi. 

Ka Niam ha u Kha&i 

Ka Niam ha u Khasi ka long tang kawei hi, naduh hyndai haduh 
juynta-mynnc, ka neh ka sah hi kumjuh, kumba ju long, kaba la 
seng la buh, la saindur sain mynsiem naduh u longshua u man- 
shua, ha ka nongrim kaba skhem, kaba neh bad kaba paka, la ju 
ong ba ka niam Khasi ka long ka “Niam tip briew ka Niam tip 
Blei” ‘‘Ka Niam hok ka Niam Blei”, hyniei ki don bunjaid ki 
rukom leh niam leh rukom, pynleit niam pynlcit rukom, kiba 
iapher na kawei ka jaka, sha kawei ka jaka, na kawei ka ryta sha 
kawei ka ryta, hynrei ka thymmei ka long tang kawei hi, kumba 
ong U Rangbah Soso Tham : — “Pyllun ka Ri na kawei ka niam” 
“La pher u dykhot kawei ka niam]’. Kane ka long ka jingshisha, 
bad kaba pawshynna eh, ha ka jinglong jingim, jong ka pyrthei 
u Khasi, bad ka long ka kawei na ka jingngeit tynrai, kaba u 
Khasi u ngeit, ka bym lah shuh ban pynkylla da kumwei pat, 
jylluin lyraphuin kawei ka kyrtcng, kumta ruh jylluin lymphuin 
kawei ka kyrteng Blei, jylluin lymphuin kawei ka Niam kaba paka 
nylla. kan neh kan sah baroh shiryta. 

Kumno u Khasi u ngeit ia U BieS 

U Khasi u ngeit tang ta Uwci U Blei, bad kane ka jingngeit 
jong u ka long, tang kawei hi ka jingngeit tynrai, kaba U ngeit 
tylli met bad mynsiem. shibeit shi lynti tang ia U hi marwei, kane 
ka long ka jinghikai kaba khraw tarn, jong ki longshua ha la ka 
jaitbynricw Khasi ban tip* ban sngewthuh shaphang U Blei, ka 
long kaba la shong tynrai, ha ka nongrim kaba skhem, bad kaba 
la man doh mansnam, la ngeit ba la thaw raa U. ia ki jaitbynricw 
ka pyrthei baroh kawei, kumta la ju ong ia U, U Blei nongthaw 
nongbub, Unc U Blei U long Uba dap Jut miar baroh shibneng— 
ahi pyrthei, Um don jingsdang urn don jingkut, Um don dur Urn 
don dar, Um long kynthei Um long shymang, la ngeit ruh ba u 

long ba tip lut Uba iohi lut, U long Uba khuid bad Uba hok, 
U long U bym arsap, U bym thok, bad U bym ju tyiijuh, une U 
Blei U long Uba khuid Uba sngur bad Ubasuba phar bad dci tang 
ia line kein U Blei, Uba long U Nongthaw U Nongbuh, Uba hok- 
Uba shisha, ba u Khasi u ngcit u nguh — u dem, u duai u kyrpad 
bad u mane Blei barobor. Ka hima jong U ruh, ka long ka hiina 
jong ka Hok. kaba khuid kaba sngur bad kaba khlem thohbria. 
U Khasi u bat u snoh beit tang ia ka hok bad ia ka jingshisha 
kaba ki lyinmen ki ju hikai barabor ‘"Ka jingwan long briew sha 
ka pyrthei ka long ban kamai ia ka Hok.’* “Hynrei ia ka pap- 
ka byrsieh ia ka ksuid • ka kynsha ka tyrud ka smer U Khasi n 
iuh u thorn, u rat tyllong na iing na sem, na shnong na thav\ 
katba don la ka buit ka bor, bad u pynher krad shaba m;li shaba 
sep;” Dei halor kine ki riti ki dustur tynrai halor kane ka niam 
hok ka niam Blei, kaba u Khasi u bat u snoh kyndong shai thop 
ha ka jingim Jong u. ka iai nch-iai sah hi naduh hyndai liaduh 
kine ki sngi mynta. 

Kawei pa kawci ka jaitbynriew ha pyiihci, ka don la ka 
jong ka jong ka jmglong tynrai ka don la ka jong ka jingstad 
bad jingbha, kumjuh u Khasi ruh u bat la ka tynrai, bad u len^ 
u iainch ha la ka jong hi ka Nongrim. kaba la buh la scng is 
long shua manshua pateng la pateng. Ha kane ka jingim shrda, 
kaba khuid, kaba nylla lyngba ki por u Khasi u imsiik'-imsain 
halor kane ka Ri l-um Khasi baieid ki Blei, kaba pyngngad ei* 
hir'hir, kaba itynnad, kaba tuid da ki umksiar-umrupa. kumta 
u Khasi u la im h,i la Ri ka muluk, lyngngai kynjai lyngba ki 
spah sncm kt hajar snem shaduh ki rta hah bymjukuttrai. 
junom. U Khasi hyndai kum ka jaitbynriew, u ju im ha ryngkai 
ka shnong ka thaw, ha ryngkat ki Kur ki kha, ha ryngkU ka 
Ri-ka muluk, bad kirn ju im marwei shi-mct, hynrei ki im haba 
bun haba lang. ki da nans, ki da lip ka buha* shnonng ka buhai 
thaw, ki da nang ki da tip kumno ban sain ia ka Ri ka muluk 
ki da nang ki da tip ban sam hima-sima. Kine ki dak ki shin, 
ki dang sakhi ia ki matti bastad ki kpa tymmcn jong ngi naduh 
ki por bariHi - bajali. Kumne ka long ka Ri Tipkur-Ka Ri 
Tip Kha, ka Ri don niam-ka Ri don rukom ka Ri Tipbriew- 
Ka Ri Tip Blei mynba ka akor Khasi ka dang shong synshar 
halor ka khet: 

“Ka Ri baieit jong ki Longkmie Jong kpa, 

Ka Aioni Ksiar jong ki Longshua-Manshua; 

To kyrsiewthiah ia khun - ia kti, para pyrsa, 

Ban kyndit bynriew na jingdum, jingbieij bad jingthala; 

Ban bud dien noh ia lynti hok ki Longshua”. 

(Jingrwai Seng Khasi) 

Hynrei ka juk mynta ka la pher bak na ka sotti juk. Katba 
nangroi ka jingnang-jingstad pyrthei, katta ka jaitbynriew pat 
ka nang kynran dicn, Ka Hok ka ia nang raid, ka akor ka la 
nanghiar, bad ka longkur-ka longjait i kumba shusdien hasuin. 

ICa jaitbynnew Khasi»-Raba inid bad k.iba bai nti, ka 1 j kylla 
long pynban ka laitbynnew kup ront^photig, bad kaba -^hu id 
tynneng bicii khyllew noh nat, khlem pyrklul khicm p^nshong 
nongnni shuh la la ka akor ki burom ka nain k i ‘vMiLug kaba 
ju don ha la ka )aitbyntiew Hanmio ka Ri kdii ini tada ki 
Hok ki Riti ki la lap*^ Hangno ki hok ki Riti k n dangsahsnap, 
lada ka Ri kan lap'^ Shua ba ka pnglon^^ t> nai u Khasu bad 
ki malti uba nm km shu laid lait noh ria kbmat jong ngi, sha 
sha ki } ngklot ba khlein kut trar, n» im don slmh da k^awei pat 
ka lad kaba kham bh i h^'iiei ( Mig ka Khasi” ka pyn- 

kynmaw 'aphi II Paid Klnsi baroh, bin la tr i bad lasnoh 

kti king, kaba hikai bid kab’ icng in 1 1 ka j mg ka Nongnni 
la kane ka Seng 1<» danc 1 1 k i n idub k i Mitm JR^9 kab i 1 1 dap 
mynta 76 snein kyniliih I yngb » jon^ k. me 1 a stoi la p' nvvandui 
bad >n nang pvn\tndui kh ini bhasiuh^fiu r i»ba nang’aid 
ka por kat 1 uni ka jin::: ^.»nf» tynr i u K i,i h>rid i, kyrfncn tuIi 
oa Ivngba kane ka Seng, n in lih bin i ut ^ pat Kngbc* k» khyulop 
ksiar, jong ka juk thymiiiai u Kh kaba din la ka nongnm, 
bad b.m nang p}nbha da kiei kie» o i bi i i m kibi iah ban 
leh, kiba ki por hi kan a d! iin ‘i n' s i diKien pat ka Ri 

Kha'ii kan ni lon^^ hi * Ka R lipkar up kli i ’ K . Ri b^ uon 
a Kn. j Kpa ' ki F^i don lu 1^ dt^n K Sttie Khasi 

p>nk>imii\v K u Khun Kiiisi Knar> » iroK s i t\liup ka Ri, 
ban ph ii noh ^ria ii dien tro bm s loh li ki ^ • long I \ tyniai 

h in bud 1 1 I i ki riti ki dustur, i 1 k? nij^ ki rukoin K ba la 

buh 1 1 song da ki I mgshu i mansl v 

‘1 o bud to bn 1 ko ‘ h m h i 
f \ dui n ^ i a K >] 1 i " 

t O id I 1 il 1 K Uil V p 

I « ! I M be « t ) I i» 1 1 1 

^ b 5 ^ i> Kh isi ) 

Ki ic Ka dci k 1 juk joncr k u aiidi N^i I i i )n nviei 

niaiwei shiinct, had i gi ia p>nnm i I jo n\ * iru h I jn -1 mg 

b id ngini JU slnili b III pv'-kh it n I ]• a b\nti ki i noynuevv 

Klia*-!, ban shong-lieng shong bi 1 ka jingnnu imapyrkhat 

riih ka la iiaiigtlot ka la nan »'i> u, nainir bym don ka m^nsiein 
ia trei lang, bid ka *13 uricrn a t^Ih lang kawci Ka Seng Khasi 
ka icng ym tang na b>nta J^ano kano ka thain hynrei ka leng 
na ka bynta ka jingiatylh bad jinglong kawei, jong ki khun ki 
ksiew 11 Hynniewtiep, U Hvnnicvvskuni baroh kawci ka Ri Khasi, 
baroh kaw'ei ka Ri Khasi, ngini dei ban pyrkhat tang na ka bynta 
u Khynnam, ne u Piiar, ne u Ll Blioi ne u War, hynrei ngm 
pyrkhat kum ki Khasi shipyllun Ha kane ka lukom lada ngin 
lanang ban la-snoh kti lang baroh bad ka Seng Khasi, kum ka 
Seng Kur-Seng Kha jong u Khun Khasi Khara, kiwei pat ki 
laitbynnew khlem artaticn, km peit burom bad kin niewburom 
la ka jaitbynriew Khasi jong ngi Ka Seng Khasi mynta ka la 
nangroi, ka la nangkiew irat sha ki kyidan kiba kham shalor, ha 
baroh ki tnat Seng ha baroh ki thain ka la nangpar nangsuh 

thied ha kylleng ka Ri Khasi; khamtam ha kine ki 10/12 snem 
ka Seng Khasi ka roi sted shibun, shibun, ban ia ki snem kiba 
mynshuwa. Na ka liang ka skul, ngi dei ban sngewsarong shisha 
ba ka Seng Khasi ka la pynpaw ia la ka burom jong ka, wat la 
Ara jingsdang ka long kaba thain kaba sohsat bad kaba shitom 
katta-katta, la sdang ia kane ka skul ha ka snem 1923, hynrei 
mynta ka la nangkiew nangroi irat pa irat, lyngba ki por bad ki 
snem, phijupoi pyrkhat ba mynta ka la poi shaduh ka kyrdan 
jong ka College. Ngi dei shisha ban sngewphuh mat bad 
sngewsarong ia kane ka skul trai Ri ia jong, kabu ki Kni ki 
Kpa ki la pynseng nongrim, kiba la hikai ban snoh ia la ki tynrai 
bad ban ieng ha la ki kjat, ban roi ban san ha la ka jong hi. 
Ka Seng Khasi ka nangroi ruh, lia la ka jong ka burom ka akor 
bad ha la ka jong ka imlang ka sahlang. kaba ju hikai ia ngi 
naduh ki sngi barim u Hynniewtrep-lJ tlynniewskum. 

Ka Seng Pyni kaba ju iashem sh^sien sliitiiew ruh ka la 
nangheh, ka la nangiar shibun ha kinc ki por mynta. ka la 
nangsuhthied ka la nangpar thied shu baroh ki iha-n bad ki 
jaka, bad la khmih Jynti ba ha ki por ki ban dang wan, kinc 
ki Seng Pyni kin nang heh ki nangiar, lyngba ka jingialreilang 
la ai mynsiem lang, ki samla bad para ‘riewseng’ haroh kynthei 
bad shynrang. 

Ha ki snem kiba khani mynshua, la ju pynlong la kane ka 
Sengpyn-i, ha man ka sngi Lyngka, iiamai ki briew ha kata ka 
por lehse ki dang long tang ki Nongiep-nongriang bad ki 
bad ki nongshong icw-shonghat, ki shem ba ka sngi Lyngka 
ka long ka sngi kaba lait bad ki ju ia shong sngi baioh. Nangta 
ki sa pynlong seng ha kane ka sngi Lyngka man ka la ka taiew, 
badkiju ong ka ‘Seng Lyngka’, kumla kane ka Seng Lyngka 
ka la iaid beit iaid ryntih lyngba ki por, ki snem kiba bun. 

Hynrei ka por kam ju iieh hajuh ka la nang tyllun sted 
katta k^tta. ka Seng Lyngka kaba ju long baroh shikatia la dei 
ban pynkylla noh kat kajingiaid ka por bad !a pynkylla ia ka 
sha ka ‘‘Seng Pyn-i" bad la pynlong noh ia kane ka‘Scngpyn-i 
man la ka sngi Robibar, la dei pynkyiJa noh Isumne, na ka daw 
ba uba bun-uba lang mynta u kham ia lait por, khamtam ki 
shakri Sorkar, ki Office, bad kiwei-kiwei ki nongtrei-nongktah, 
wat ki skul bad ki College ruh, ki ioh Shuti ha kane ka sngi, 
namarkata dei kane ka sngi kaba bit eh, ban pynlong ia kane 
ka Seng Pyn-i ha man ka Sngi Robibar, mynta kane ka Scngpyn-i 
ka la iaid ryntih bad iaid tista man ka taiew. Hapoh ki thapniang 
jong ka Seng Khasi kane ka Seng Pyn-i ka la nangiar-ka la 
nangheh, bad ki Para-kur-Para-Kha ki ia wan na kylleng ka 
sor bad ki khapsor, wat ki sohshnong na kylleng ka ri ruh ki 
ia wan sha kane ka Seng Pyni, ban ia noh mynsiem lang, bad 
ia phylUew jingmut lang ban iakhiain ban nang ’’a khem ha la ka 
tynrai kaba la buh la hikai u Ni - U Kong pateng la pateng ha 
ngi ki longdien mandicn. Kane ka Sengpyn-i ka long ha man 
ka Sngi Robibar ha ka por 1-30 P.M. thik; bad ka por 11 A.M. 


58 



thik ia ki khynnah kiba dang kham nt, Kumta ka Seng ka 
kyntu ia baroh ki parakur-Parakhar ban ia wan sha kane ka 
Sengpyn-i, kaba long man ka taiew ha ka Sngi Robibar : — 

(1) La biang ka kynta to leit sha Seng 
Ko phi ki khun Khasi nyJJa 

Wat pep ban leil, wat ju buh tent? 

Ba phin ia ioh jingsneng babha. 

(2) Namar dei jingialang babha 
Phin ioh jingsneng da shisha 
Kumta iawcr lok, bad Jeit kloi 
Wat buhpun ioh duh jingmyntoi. 

(3) Nalor ba ngi wad ja wad i>pah, 

Phikir mynsieni katba lah; 

Khnang ba mynsiem kan nangbha, 

Ngin wad da ki lad babha. 

(4) Hyndai ki Kni-Ki kpa la sncng phira 
Mynta la poi ka juk bakla; 

Jingsneng ling kliam bun ym biang shuh; 

Khlem sneng ha Seng ba da buh. 

((5 Mynla don Sengkhasi trai Ri, 

To ngin leit ba la buh sngi; 

Ban ioh jingsneng Jingrwai babha. 

Katkum ka Hok la Jong Nylla. 

(6) Haba klel i’u Blei, bad ka akor, 

Ha Seng phin kyndit, pei shkor. 

Bad ka wan ka bor, ha mynsiem, 

Ka niad lyndep, bad jingsniew. 

(7) Phah kloi la khun la ksiew sha Seng, 

Ban ioh jingsneng babha tyrsem; 

Bad ia ka Hok, kin kynmaw. 

Bad ia u Blei bathaw. 


(Jingrwai Seng Khasi) 





